Kannada-LLM-Labs/Wikipedia-Kn huggingface dataset:
ಶೌನಕ

ಶೌನಕ ಶಿಕ್ಷಕರಿಗೆ ಮತ್ತು ಅಥರ್ವವೇದದ ಒಂದು ಶಾಖೆಗೆ ಅನ್ವಯಿಸಲಾದ ಹೆಸರು. ಇದು ವಿಶೇಷವಾಗಿ ಋಗ್ವೇದ ಪ್ರಾತಿಶಾಖ್ಯ, ಬೃಹದ್ದೇವತಾ, ಚರಣ ವ್ಯೂಹ ಮತ್ತು ಋಗ್ವೇದದ ಆರು ಅನುಕ್ರಮಣಿಗಳ ಲೇಖಕನಾದ ಒಬ್ಬ ಪ್ರಖ್ಯಾತ ಸಂಸ್ಕೃತ ವ್ಯಾಕರಣಕಾರನ ಹೆಸರು. ಅವನು ಕಾತ್ಯಾಯನನ ಮತ್ತು ವಿಶೇಷವಾಗಿ ಅಶ್ವಲಾಯನನ ಗುರು ಎಂದು ಮತ್ತು ಋಗ್ವೇದದ ಶಾಕಲಾ ಹಾಗೂ ಬಾಷ್ಕಲಾ ಶಾಖೆಗಳನ್ನು ಒಂದುಗೂಡಿಸಿದ ಎಂದು ಹೇಳಲಾಗಿದೆ. ದಂತಕಥೆಯಲ್ಲಿ, ಅವನನ್ನು ಕೆಲವೊಮ್ಮೆ ಒಬ್ಬ ವೈದಿಕ ಋಷಿಯಾದ ಗೃತ್ಸಮದನೊಂದಿಗೆ ಗುರುತಿಸಲಾಗುತ್ತದೆ. ವಿಷ್ಣು ಪುರಾಣದ ಪ್ರಕಾರ, ಶೌನಕನು ಗೃತ್ಸಮದನ ಪುತ್ರ, ಮತ್ತು ಮಾನವ ಜೀವನದ ನಾಲ್ಕು ಘಟ್ಟಗಳ ಪದ್ಧತಿಯನ್ನು ಆವಿಷ್ಕರಿಸಿದ. ಸೂತ ಮಹಾಮುನಿಯು ಪೌರಾಣಿಕ ಕಥೆಗಳನ್ನು ಶೌನಕ ಮಹಾಮುನಿಯ ನೇತೃತ್ವದ ಋಷಿಗಳ ಗುಂಪಿಗೆ ನಿರೂಪಿಸಿದ.

ಋಗ್ವೇದ ಪ್ರಾತಿಶಾಖ್ಯವನ್ನು ಶೌನಕನಿಗೆ ಆರೋಪಿಸಲಾಗಿದೆ. ಋಗ್ವೇದ ಪ್ರಾತಿಶಾಖ್ಯದ ಉವಟನ ಭಾಷ್ಯದ ಭಾಷ್ಯಕಾರ ಚಂಪಾ ಪಟ್ಟಣದ ವಿಷ್ಣುಮಿತ್ರನ ಪ್ರಕಾರ, ಶೌನಕನು ಇದನ್ನು ನೈಮಿಷಾರಣ್ಯದಲ್ಲಿ ನಡೆದ ಸತ್ರ ಯಜ್ಞದಲ್ಲಿ (೧೨ ದಿನದ ಬೃಹತ್ ಪ್ರಮಾಣದ ಸಾಮೂಹಿಕ ಯಜ್ಞ) ಇತರರಿಗೆ ಕಲಿಸಿಕೊಟ್ಟನು.

ಶೌನಕನು ಮಹಾಭಾರತ ಮಹಾಕಾವ್ಯದಲ್ಲಿ ಪ್ರಮುಖ ಪಾತ್ರ ಹೊಂದಿದ್ದನು. ಮಹಾಭಾರತ ಮಹಾಕಾವ್ಯವನ್ನು ಉಗ್ರಶ್ರವಸ್ ಹೆಸರಿನ ಕಥೆಗಾರನು ನೈಮಿಷಾರಣ್ಯದಲ್ಲಿ ನಡೆದ ಋಷಿಗಳ ಒಂದು ಸಮಾವೇಶದಲ್ಲಿ ಶೌನಕನಿಗೆ ನಿರೂಪಿಸಿದನು.

ಉಲ್ಲೇಖಗಳು

ಮಹಾಭಾರತದ ಪಾತ್ರಗಳು
ಚೌಕ

ಚೌಕ, ತರುಣ್ ಕಿಶೋರ್ ಸುಧೀರ್ ಚೊಚ್ಚಲ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವು ದ್ವಾರಕೀಶ್ ನಿರ್ಮಾಣದ 50ನೇ ಚಿತ್ರ. ತಾರಾಗಣದಲ್ಲಿ ಪ್ರಜ್ವಲ್ ದೇವರಾಜ್, ಪ್ರೇಮ್ ಕುಮಾರ್, ವಿಜಯ್ ರಾಘವೇಂದ್ರ, ದಿಗಂತ್, ಪ್ರಿಯಾಮಣಿ, ಭಾವನಾ  ಮೆನನ್, ಐಂದ್ರಿತಾ ರೈ ಮತ್ತು ದೀಪಾ ಸನ್ನಿಧಿ ಅಭಿನಯಿಸಿದ್ದಾರೆ. ವಿಶೇಷ ಪಾತ್ರಗಳಲ್ಲಿ ಕಾಶಿನಾಥ್ ಮತ್ತು ದರ್ಶನ್ ನಟಿಸಿದ್ದಾರೆ.

ಮೊಟ್ಟ ಮೊದಲ ಬಾರಿಗೆ ಚಿತ್ರಕ್ಕಾಗಿ ಐದು ಸಂಗೀತ ನಿರ್ದೇಶಕರು​, ಐದು ಗೀತರಚನೆಕಾರರು, ಐದು ಛಾಯಾಗ್ರಾಹಕರು ಮತ್ತು ಐದು ಕಲಾ ನಿರ್ದೇಶಕರು ಕೆಲಸ ಮಾಡಿದ್ದಾರೆ.

ಈ ಚಿತ್ರವು ನಾಲ್ಕು ಭಾಷೆಗಳಿಗೆ​ ರೀಮೇಕ್ ಆಗುತ್ತಿದೆ.

ಉಲ್ಲೇಖಗಳು 
ಚೌಕ ಚಿತ್ರ ತುಂಬಾ ಚೆನ್ನಾಗಿದೆ.

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಮೇಲುಕೋಟೆ ಮಂಜ

ಮೇಲುಕೋಟೆ ಮಂಜ, ಜಗ್ಗೇಶ್ ರವರು ನಟಿಸಿ, ಬರೆದು ನಿರ್ದೇಶಿಸಿರುವ​ 2017ರ ಹಾಸ್ಯಮಯ ಚಿತ್ರ. ಎದ್ದೇಳು ಮಂಜುನಾಥ ಮತ್ತು ಮಂಜುನಾಥ ಬಿಎ ಎಲ್.ಎಲ್.ಬಿ ಚಿತ್ರಗಳ ನಂತರ ಮೂರನೇ ಬಾರಿಗೆ "ಮಂಜ" ಪಾತ್ರದಲ್ಲಿ ಜಗ್ಗೇಶ್ ಕಾಣಿಸಿಕೊಂಡಿದ್ದಾರೆ. ಪ್ರಮುಖ ಪಾತ್ರಗಳಲ್ಲಿ ಐಂದ್ರಿತಾ ರೈ ಮತ್ತು ರಂಗಾಯಣ ರಘು ಅಭಿನಯಿಸಿದ್ದಾರೆ.

ಪಾತ್ರವರ್ಗ 
 ಜಗ್ಗೇಶ್ (ಮಂಜ)
 ಐಂದ್ರಿತಾ ರೈ
 ರಂಗಾಯಣ ರಘು
 ಶ್ರೀನಿವಾಸ ಪ್ರಭು
 ಚಂದ್ರಕಲಾ
 ಮಿಮಿಕ್ರಿ ದಯಾನಂದ್
 ಬ್ಯಾಂಕ್ ಜನಾರ್ದನ್
 ಕಿಲ್ಲರ್ ವೆಂಕಟೇಶ್
 ಶ್ರೀನಿವಾಸ ಗೌಡ
 ಕುರಿಗಳು ಪ್ರದೀಪ್

ಎಸ್References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಶುದ್ಧಿ(ಕನ್ನಡ ಚಿತ್ರ)

ಶುಧ್ಧಿ ಆದರ್ಶ್ ಈಶ್ವರಪ್ಪ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಮುಖ್ಯ ಪಾತ್ರಗಳಲ್ಲಿ ನಿವೇದಿತಾ, ಲಾರೆನ್ ಸ್ಪಾರ್ಟಾನೋ ಮತ್ತು ಅಮೃತ ಕರಾಗಾಡ ನಟಿಸಿದ್ದಾರೆ. ಪೋಷಕ ಪಾತ್ರಗಳಲ್ಲಿ ಶಶಾಂಕ್ ಪುರುಷೋತ್ತಮ್ ಮತ್ತು ಸಿದ್ಧಾರ್ಥ ಮಾದಯಾಮಿಕ ನಟಿಸಿದ್ದಾರೆ.

ಭಾರತೀಯ ಸಮಾಜದಲ್ಲಿ ಮಹಿಳೆಯರ ಮೇಲೆ ನಡೆಯುತ್ತಿರುವ ದೌರ್ಜನ್ಯ ಚಿತ್ರದ ಕಥಾವಸ್ತು. 3 ಫೆಬ್ರವರಿ 2017ಕ್ಕೆ ಬಿಡುಗಡೆಯಾದ ಚಿತ್ರದ​ ಟ್ರೈಲರ್ ಬಾರಿ ಪ್ರಶಂಸೆಗೆ ಪಾತ್ರವಾಯಿತು. 17 ಮಾರ್ಚ್ 2017ಕ್ಕೆ ಚಿತ್ರ ಬಿಡುಗಡೆಯಾಯಿತು.

References 

ಕನ್ನಡ ಚಲನಚಿತ್ರಗಳು
ಎರಡನೇ ಸಲ

ಎರಡನೇ ಸಲ ( English: Second Time) , ಗುರುಪ್ರಸಾದ್ ನಿರ್ದೇಶಿಸಿರುವ , ಯೋಗೇಶ್ ನಾರಾಯಣ್ ನಿರ್ಮಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ನಾಯಕನಾಗಿ ಧನಂಜಯ್, ನಾಯಕಿಯಾಗಿ ಸಂಗೀತ ಭಟ್ ನಟಿಸಿದ್ದಾರೆ, ಪ್ರಮುಖ ಪೋಷಕ ಪಾತ್ರದಲ್ಲಿ ಲಕ್ಷ್ಮಿ ಅಭಿನಯಿಸಿದ್ದಾರೆ. ಅನೂಪ್ ಸೀಲಿನ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. 

ಚಿತ್ರದ ಮೊದಲ ಟ್ರೈಲರ್ ಜನವರಿ 2017 ರಲ್ಲಿ ಬಿಡುಗಡೆಯಾಯಿತು, ನಂತರ ಚಿತ್ರ 3 ಮಾರ್ಚ್ 2017 ಕ್ಕೆ ಬಿಡುಗಡೆಯಾಯಿತು.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಅಮೀಶಾ ಪಟೇಲ್

ಅಮೀಶಾ ಪಟೇಲ್ (ಜನನ:9 ಜೂನ್ 1975) ಭಾರತೀಯ ಚಿತ್ರನಟಿ, ಹಿಂದಿ ಚಿತ್ರರಂಗದಲ್ಲಿ ಹಲವಾರು ಚಿತ್ರಗಳಲ್ಲಿ ನಟಿಸಿ ಜನಪ್ರಿಯರಾಗಿರುವ ಇವರು ಕೆಲವು ತೆಲುಗು ಮತ್ತು ತಮಿಳು ಚಿತ್ರಗಳಲ್ಲಿಯೂ ನಟಿಸಿದ್ದಾರೆ. 2000ನೇ ಇಸವಿಯಲ್ಲಿ ಕಹೋ ನಾ... ಪ್ಯಾರ್ ಹೇ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. 2001ರ ಗದಾರ್: ಎಕ್ ಪ್ರೇಮ್ ಕಥಾ ಚಿತ್ರದಲ್ಲಿನ ಇವರ ನಟನೆ ಪ್ರಶಂಸೆಗೆ ಪಾತ್ರವಾಯಿತು, ಈ ಚಿತ್ರವು ಹಿಂದಿ ಚಿತ್ರರಂಗದ ಸಾರ್ವಕಾಲಿಕ ಹಿಟ್ ಗಳಲ್ಲಿ ಒಂದು, ಈ ಚಿತ್ರಕ್ಕಾಗಿ ಇವರಿಗೆ ಫಿಲ್ಮ್ ಫೇರ್ ಸ್ಪೆಷಲ್ ಪರ್ಫಾಮೆನ್ಸ್ ಪ್ರಶಸ್ತಿ ಲಭಿಸಿದೆ.

ಹಂರಾಜ್ , ಅನಕಹೀ ಮತ್ತು ಬೂಲ್ ಬುಲಯಾ ಇವರು ಅಭಿನಯಿಸಿದ ಜನಪ್ರಿಯ ಚಿತ್ರಗಳು.

References
ಹ್ಯಾಪಿ ನ್ಯೂ ಇಯರ್ (ಚಲನಚಿತ್ರ)

ಹ್ಯಾಪಿ ನ್ಯೂ ಇಯರ್ (English: Happy new year) 2017ರ ಪನ್ನಗ ಭರಣ ನಿರ್ದೇಶಿಸಿ, ವನಜಾ ಪಾಟೀಲ್ ನಿರ್ಮಿಸಿರುವ ಕನ್ನಡ ಭಾಷೆಯ ಚಿತ್ರ. ತಾರಾಗಣದಲ್ಲಿ ಬಿ.ಸಿ. ಪಾಟೀಲ್, ಸಾಯಿ ಕುಮಾರ್, ವಿಜಯ್ ರಾಘವೇಂದ್ರ, ದಿಗಂತ್, ಧನಂಜಯ್, ಸುಧಾರಾಣಿ, ಶೃತಿ ಹರಿಹರನ್, ಸೋನು ಗೌಡ ಮುಂತಾದವರು ಇದ್ದಾರೆ. ರಘು ದೀಕ್ಷಿತ್ ಸಂಗೀತ ನೀಡಿದ್ದಾರೆ ಮತ್ತು ತ್ರಿಲರ್ ಮಂಜು ಚಿತ್ರಕ್ಕೆ ಸಾಹಸ ನಿರ್ದೇಶನ ಮಾಡಿದ್ದಾರೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಸ್ಮೈಲ್ ಪ್ಲೀಜ್

ಸ್ಮೈಲ್ ಪ್ಲೀಸ್ (English: Smile please) , ರಘು ಸಮರ್ಥ್ ಬರೆದು ನಿರ್ದೇಶಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ಕೆ. ಮಂಜು ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ತಾರಾಗಣದಲ್ಲಿ ಗುರುನಂದನ್, ಕಾವ್ಯ ಶೆಟ್ಟಿ, ರಂಗಾಯಣ ರಘು, ಶ್ರಿನಿವಾಸ ಪ್ರಭು ಮುಂತಾದವರು ನಟಿಸಿದ್ದಾರೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ರಾಗ (ಚಲನಚಿತ್ರ)

ರಾಗ , ಪಿ.ಸಿ. ಶೇಖರ್ ನಿರ್ದೇಶನದ, ಮಿತ್ರಾ ನಿರ್ಮಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ಇಬ್ಬರು ದೃಷ್ಟಿ ವಿಕಲಚೇತನರ ನಡುವೆ ಅರಳುವ ಪ್ರೇಮಕಥೆ ಚಿತ್ರದ ಕಥಾಹಂದರವಾಗಿದೆ. ಮುಖ್ಯ ಪಾತ್ರಗಳಲ್ಲಿ ಮಿತ್ರಾ ಮತ್ತು ಭಾಮಾ ನಟಿಸಿದ್ದಾರೆ. ಚಿತ್ರಕ್ಕೆ ಅರ್ಜುನ್ ಜನ್ಯ ಸಂಗೀತ ನೀಡಿದ್ದಾರೆ, ಎಸ್.ವೈದಿ ಛಾಯಾಗ್ರಹಣ ಚಿತ್ರಕ್ಕಿದೆ. 

ಚಿತ್ರವು 21 ಏಪ್ರಿಲ್ 2017 ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ರಾಜಕುಮಾರ (ಚಲನಚಿತ್ರ)

ರಾಜಕುಮಾರ (English: The Prince), ಸಂತೋಷ್ ಆನಂದ್ ರಾಮ್  ಬರೆದು ನಿರ್ದೇಶಿಸಿರುವ ಕನ್ನಡ ಭಾಷೆಯ ಚಿತ್ರ. ವಿಜಯ್ ಕಿರಗಂಡೂರು ಹೊಂಬಾಳೆ ಫಿಲ್ಮ್ಸ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ನಾಯಕ- ನಾಯಕಿಯಾಗಿ ಪುನಿತ್ ರಾಜ್ ಕುಮಾರ್ ಮತ್ತು ಪ್ರಿಯಾ ಆನಂದ್ ನಟಿಸಿದ್ದಾರೆ. ಇನ್ನಿತರ ಪ್ರಮುಖ ಪಾತ್ರಗಳಲ್ಲಿ ಅನಂತ್ ನಾಗ್, ದತ್ತಾತ್ರೇಯ, ಶರತ್ ಕುಮಾರ್, ಚಿಕ್ಕಣ್ಣ, ಅವಿನಾಶ್ ಅಭಿನಯಿಸಿದ್ದಾರೆ.  ಹರಿಕೃಷ್ಣ ಸಂಗೀತ ಸಂಯೋಜನೆ ಮಾಡಿದ್ದಾರೆ.
ಚಿತ್ರವು 24 ಮಾರ್ಚ್ 2017ಕ್ಕೆ ರಾಜ್ಯಾದ್ಯಂತ ಬಿಡುಗಡೆಯಾಯಿತು ಮತ್ತು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಧನಾತ್ಮಕ ವಿಮರ್ಶೆಗಳನ್ನು ಪಡೆದರು. ಚಲನಚಿತ್ರವು ಬಿಡುಗಡೆಯ ಸಮಯದಲ್ಲಿ ಅತಿ ಹೆಚ್ಚು ಗಳಿಕೆಯ ಕನ್ನಡ ಚಲನಚಿತ್ರ ಆಯಿತು .

ಕಥೆ
ಸಿದ್ಧಾರ್ಥ್ (ಪುನೀತ್ ರಾಜ್‌ಕುಮಾರ್) ಶ್ರೀಮಂತ ದಂಪತಿಗಳಾದ ಅಶೋಕ್ (ಆರ್. ಶರತ್‌ಕುಮಾರ್) ಮತ್ತು ಸುಜಾತಾ (ವಿಜಯಲಕ್ಷ್ಮಿ ಸಿಂಗ್) ಅವರ ದತ್ತುಪುತ್ರನಾಗಿದ್ದು, ಮೆಲ್ಬೋರ್ನ್‌ನಲ್ಲಿ ತನ್ನ ತಂದೆಯ ವ್ಯಾಪಾರ ಮತ್ತು ಹೋರಾಟವನ್ನು ನೋಡಿಕೊಳ್ಳುತ್ತಾ ಸಂತೋಷದ ಜೀವನವನ್ನು ನಡೆಸುತ್ತಾನೆ.ಅವನು ಸಾಲ್ಸಾ ಬೋಧಕಿ ನಂದಿನಿ (ಪ್ರಿಯಾ ಆನಂದ್) ಳನ್ನು ಪ್ರೀತಿಸುತ್ತಾನೆ. ವಿಮಾನ ಅಪಘಾತದಲ್ಲಿ ಇಡೀ ಕುಟುಂಬವನ್ನು ಕಳೆದುಕೊಂಡು ಭಾರತಕ್ಕೆ ಮರಳುವ ಸಿದ್ಧಾರ್ಥ್ ಅವರ ಜೀವನದಲ್ಲಿ ದುರಂತ ಸಂಭವಿಸಿದೆ.

ನಂದಿನಿಯ ತಂದೆ ಜಗದೀಶ್ (ಅವಿನಾಶ್) ಮೂಲಕ, ಜಗದ ಕುತಂತ್ರದಿಂದ ಹಾಳಾದ ಬಡವರಿಗಾಗಿ ತನ್ನ ತಂದೆ ಪೋಲಿಯೊ ಯೋಜನೆಯಿಂದ ತನ್ನ ತಂದೆಯನ್ನು ಜನರು ದ್ವೇಷಿಸುತ್ತಿದ್ದರು ಎಂದು ತಿಳಿಯುತ್ತಾನೆ.ಸಿದ್ಧಾರ್ಥ್ ವೃದ್ಧಾಶ್ರಮದಲ್ಲಿರುವ ವೃದ್ಧರನ್ನು ಅವರ ಎಲ್ಲಾ ಸಮಸ್ಯೆಗಳನ್ನು ಪರಿಹರಿಸುತ್ತಾರೆ. ಅವರಲ್ಲಿ ಒಬ್ಬರಾದ ವಿಶ್ವ ಜೋಶಿ (ಅನಂತ್ ನಾಗ್), ಜಗನ್ನಾಥ್ ಅವರ ತಂದೆಯಾಗುತ್ತಾರೆ ಮತ್ತು ಅವರು ಸಿದ್ಧಾರ್ಥ್ ಅವರಿಗೆ ಟಿ ನೀಡುವ ಮೂಲಕ ಸಹಾಯ ಮಾಡುತ್ತಾರೆ.ಜಗನ್ನಾಥ್ ತನ್ನ ಯೋಜನೆಗಳನ್ನು ಹಾಳುಮಾಡಲು ಪ್ರಯತ್ನಿಸುತ್ತಾನೆ, ವೃದ್ಧಾಶ್ರಮವನ್ನು ಪಡೆಯಲು ಪ್ರಯತ್ನಿಸುತ್ತಾನೆ ಮತ್ತು ಅವನ ಸಹಾಯಕರಿಂದ ಅವನ ತಂದೆಯ ಮೇಲೆ ಆಕ್ರಮಣ ಮಾಡುತ್ತಾನೆ. ಆದಾಗ್ಯೂ, ಕೊನೆಯಲ್ಲಿ, ಜಗನ್ನಾಥ್ ಹೃದಯವನ್ನು ಬದಲಾಯಿಸುತ್ತಾನೆ, ತನ್ನ ತಂದೆಯನ್ನು ಉಳಿಸುತ್ತಾನೆ ಮತ್ತು ಶರಣಾಗುತ್ತಾನೆ.

ತಾರಾಗಣ

 ಪುನೀತ್ ರಾಜ್ ಕುಮಾರ್
 ಪ್ರಿಯಾ ಆನಂದ್
 ಪ್ರಕಾಶ್ ರಾಜ್
 ಅನಂತ ನಾಗ್
 ಶರತ್ ಕುಮಾರ್
 ಸಾಧು ಕೋಕಿಲ
 ಚಿಕ್ಕಣ್ಣ
 ರಂಗಾಯಣ ರಘು

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ಚಿಕ್ಕಹುಲಿಕುಂಟೆ

ಗ್ರಾಮವು ಶಿರಾ ತಾಲ್ಲೂಕು ಕೇಂದ್ರದಿಂದ ಉತ್ತರಕ್ಕೆ ಕಿ.ಮಿ ದೂರದಲ್ಲಿದ್ದು ಭೌಗೋಳಿಕವಾಗಿ 632 ಹೆಕ್ಟೇರ್ ವಿಸ್ತೀರ್ಣದೆ ಈ ಗ್ರಾಮದ ಎರಡೂ ಬದಿಗೆ ಚಿಕ್ಕಕೆರೆ ಹಾಗು ದೊಡ್ಡಕೆರೆಗಳಿದ್ದು  ಈ ಉರಿಗೆ ಪ್ರವೇಶ ಮಾಡಲು ಎರಡೂ ಕಡೆ ಕೆರೆಯ ಏರಿಯ ಪಕ್ಕದ ರಸ್ತೆಯಿದೆ. ಉರಿನ ಮದ್ಯಭಾಗದಲ್ಲಿ ಹಳೆ ಊರಿನ ಎದುರು ಶ್ರೀ ತೊರೆರಂಗನಾಥ ಸ್ವಾಮಿ ದೇವಸ್ಥಾನವಿದ್ದು . ಪೂರ್ವದ ಅಂಚಿಗೆ ಸಮಾದಪ್ಪ ಹಾಗು ಶ್ರೀ ಲಕ್ಷ್ಮೀ ದೇವಾಲಯ ಪಶ್ಚಿಮಕ್ಕೆ ನೊಣಂಬರ ಕಾಲದ ಐತಿಹಾಸಿಕ ಕಲ್ಲೇಶ್ವರ ದೇವಾಲಯ. ಉತ್ತರಕ್ಕೆ ಗ್ರಾಮದೇವತೆ ಕೊಲ್ಲಾಪುರದಮ್ಮ ದೇವಾಲಯ.  ದಕ್ಷಿಣಕ್ಕೆ ಶನೀಶ್ವರ ದೇವಾಲಯ ಹಾಗು ಚಿಕ್ಕ ಕೆರೆ ಕೊಡಿ ಹತ್ತಿರ ಬೀರಲಿಂಗೇಶ್ವರ ದೇವಾಲಯವಿದೆ. ಗ್ರಾಮದಲ್ಲಿ ಹಲವು ಯುವಕ ಸಂಘಗಳಿದ್ದು ಪ್ರಮುಖವಾಗಿ ಶ್ರೀ ದಿರೋದ್ದಾರ ವಿನಾಯಕ ಗೆಳೆಯರ ಬಳಗ ಹೊಸದಾಗಿ ಶ್ರೀ ವರಸಿದ್ದಿ ವಿನಾಯಕ ಗೆಳೆಯರ ಬಳಗ, ವಿಷ್ಣುವರ್ಧನ್ ಅಭಿಮಾನಿ ಬಳಗ,  ಭಗತ್ ಸಿಂಗ್ ಯುವಸೇನೆ ಇದೆ.

ಕಲೆ ಸಾಹಿತ್ಯ 
ಗ್ರಾಮವು ಅನಾದಿ ಕಾಲದಿಂದಲೂ ಜಾನಪದ ಕಲೆಗಳಿಗೆ ಉತ್ತೇಜನ ನೀಡುತ್ತಿದ್ದು  ಕೋಲಾಟ ಹಾಗು ಪಂಢರಪುರಿ ಬಜನೆ ಇಲ್ಲಿಯ ಪ್ರಮುಖ ಕಲೆಗಳು, ದೂರದರ್ಶನ ಬರುವ ಮೊದಲು ಸಂಜೆಯ ವೇಳೆ ದೇವಸ್ಥಾನದ ಹತ್ತಿರ ಹೊಸಬರಿಗೆ ತರಬೇತಿ ಹಾಗು ಎಲ್ಲರಿಗೂ ಮನರಂಜನೆಯನ್ನು ಕೊಡಲಾಗುತ್ತಿತ್ತು ಆದರೆ ಈಗ ಜಾತ್ರೆ ಹಾಗು ಹಬ್ಬ ಹರಿದಿನಗಳಲ್ಲಿ ನೆಡೆಸಲಾಗುತ್ತದೆ. ಇಲ್ಲಿನ ಯುವಕರು ಜಿಲ್ಲಾಮಟ್ಟದ ವರೆಗೂ ಪ್ರದರ್ಶನ ನೀಡಿದ್ದಾರೆ.

ಹಬ್ಬಗಳು ಹಾಗು ದೇವಾಲಯಗಳು

.ಶ್ರೀ ತೊರೆರಂಗನಾಥ ಸ್ವಾಮಿ:
ಶ್ರೀ ರಂಗನಾಥ ಸ್ವಾಮಿ ದೇವಾಲಯವು ಚಿಕ್ಕಹುಲಿಕುಂಟೆ ಯ ಮದ್ಯ ಬಾಗದಲ್ಲಿದ್ದು ವಿಶಾಲವಾದ ಆವರಣ ಹಾಗು ಸುಂದರವಾಗಿದೆ ಇದರ ಒಳಗಡೆ ಮುಕ್ಯವಾಗಿ ಶ್ರೀ ರಂಗನಾಥ ಸ್ವಾಮಿ ಹಾಗು ಅಂಜನೇಯ ಸ್ವಾಮಿ ದೇವರುಗಳನ್ನು ಪ್ರತಿಸ್ತಾಪಿಸಿದ್ದು ಇದರ ಜೊತೆಗೆ ಕದ್ರಿ ನರಸಿಂಹಸ್ವಾಮಿ , ಶ್ರೀರಾಮ ಸೀತೆ ಲಕ್ಷ್ಮಣ , ಬಲಮುರಿ ಗಣಪ ಹಾಗು ಬೃಂದಾವನ ವಿದೆ ಪ್ರತಿ ವರ್ಷ ಚಿತ್ತಾನಕ್ಷತ್ರ ದ ದಿನ ಶ್ರೀ ರಂಗನಾಥ ಸ್ವಾಮಿಯ ಜಾತ್ರಾ ಮಹೋತ್ಸವ ವು ನಾಲ್ಕು ದಿನಗಳ ಕಾಲ ಬಹಳ ವೈಬವದಿಂದ 
ಮೊದನೆ ದಿನ ಗಂಗಾ ಪೊಜೆಗೆ ಅಳುವನವರ ಬಂಡಿಯಲ್ಲಿ ಸ್ವಾಮಿಯ ಮೆರವಣಿಗೆ. ಹಾಗೂ ಮಧ್ಯಾಹ್ನ ಶಿರಸಾಷ್ಟಾಂಗ ನಮಸ್ಕಾರಗಳು
ಎರಡನೇ ದಿನ ಹುಟ್ಟು ಕೂದಲು
ಮೂರನೇ ದಿನ ಗುಗ್ಗರಿ ಬಂಡಿಯನ್ನು ಗೋಂಚಿಕಾರ್ ರವರ ನೇತೃತ್ವದಲ್ಲಿ ಏಲ್ಲಾ ದೇವಾಲಯ ಗಳಿಗೆ ಮೆರವಣಿಗೆ ಹಾಗೂ ಅನ್ನಸಂತರ್ಪಣೆ
ಸಂಜೆ ಅದ್ದೂರಿ ಮೆರವಣಿಗೆಯಲ್ಲಿ ಹೂವಿನ ತೇರು
ನಾಲ್ಕನೇ ದಿನ ವಸಂತೋತ್ಸವ

ಇತಿಹಾಸ :-

ರಂಗನಾಥಸ್ವಾಮಿಯು ಕುಂಚಿಟಿಗರ ಜಾನಕಲ್ಲು ಕುಲದವರಿಗೆ ಮನೆದೇವರಾಗಿದೆ. ಈ ದೇವರ ಸ್ಥಾಪನೆಯ ಇತಿಹಾಸ ಹೀಗಿದೆ, ಯಾವುದೋ ಊರಿನವರು ತೊರೆಯಲ್ಲಿದ್ದ ಕಂಬವನ್ನು ಕೆರೆಯ ತೂಬಿಗೆ ಹೇರಿಕೊಂಡು ಹೋಗುತ್ತಿದ್ದರು, ಸಾಯಂಕಾಲವಾಗಿ ಇಲ್ಲೇ ಗಾಡಿ ಬಿಟ್ಟುಕೊಂಡು ಉಳಿದುಕೊಂಡರು, ಬೆಳಗಿನ ಜಾವ ಗಾಡಿ ಹೂಡಿದರೂ ಎತ್ತುಗಳು ನೊಗ ಎಳೆಯಲಿಲ್ಲ. ಮೂರು ಜೊತೆ ವರ್ಜಿ ಹಾಕಿದರೂ ಗಾಡಿಯನ್ನು ಎಳೆಯಲಾಗಲಿಲ್ಲ, ಅಲ್ಲಿರುವ ಚಿಕ್ಕ ಬಾಲಕನ ಮೇಲೆ ರಂಗನಾಥ ಸ್ವಾಮಿ ಮಹಿಮೆಯಾಗಿ ನನ್ನನ್ನು ಕೆರೆ ತೂಬಿಗೆ ಹಾಕಲು ತೆಗೆದುಕೊಂಡು ಹೋಗುತ್ತಿರುವಿರಿ, ಆದರೆ ನಾನು ದೈವಿಪಿಂಡ ನಾನು ಎಲ್ಲಿಗೂ ಬರುವನಲ್ಲ, ನಾನು ಇಲ್ಲಿಯೇ ನೆಲೆಗೊಳ್ಳಬೇಕು ಎಂದಿರುವೇನು ನಾನು ಬೇರೇ ಕಡೆ ಬರುವುದಿಲ್ಲ ಎಂದಿತು. ಆಗ ಅವರು ನಾವು ಮೂರು ದಿನ ಕಷ್ಟಪಟ್ಟು ತಂದಿರುವೆವು, ನಾವು ತೆಗೆದುಕೊಂಡು ಹೋಗಲೇ ಬೇಕು ಎಂದು ಇನ್ನು ಹಲವಾರು ಜೊತೆ ವರ್ಜಿ ಹಾಕಿ ಗಾಡಿ ಎಳೆಯಲು ಪ್ರತ್ನಿಸಿದರು ಆದರೆ ಅದು ಸಾದ್ಯವಾಗಲಿಲ್ಲ ಅದ್ದರಿಂದ ಆ ಕಂಬವನ್ನು ಅಲ್ಲೇ ಬಿಟ್ಟು ಹೊರಟರು. ಊರಿನವರು ಇದನ್ನು ನಿರ್ಲಕ್ಷ ಮಾಡಿದರು. ಉರಿನಲ್ಲಿ ನಾನಾ ರೀತಿಯ ಕಷ್ಟಗಳು ಬಂದವು, ಕೊನೆಗೆ ಊರಿನ ಜನ ಶಸ್ತ್ರ ಕೇಳಿದರೆ ಎಲ್ಲರೂ ರಂಗನಾಥನ ಪ್ರತಿಷ್ಠೆಯ ಬಗ್ಗೆ ತಿಳಿಸಿದರು. ಕೊನೆಗೆ ಊರಿನ ಜನ ಗರುಡ ಗಂಬವನ್ನು ಕೆತ್ತಿಸಿ ಸ್ವಾಮಿಯ ದೇವಾಲಯ ನಿರ್ಮಿಸಿದರು.
ಶಿತಿಲವಾಗಿದ್ದ ಈ ದೇವಾಲಯ ವನ್ನು 12-6-2005 ರಲ್ಲಿ ಜೀರ್ಣೋದ್ದಾರ ಮಾಡಲಾಯಿತು.
ಉರ್ವಿ( ಚಲನಚಿತ್ರ)

ಉರ್ವಿ , ಪ್ರದೀಪ್ ವರ್ಮಾ ನಿರ್ದೇಶನದ 2017ರ ಕನ್ನಡ ಭಾಷೆಯ ಚಿತ್ರ. ಬಹುತೇಕ ನಟಿಯರನ್ನೇ ಒಳಗೊಂಡ ಈ ಚಿತ್ರದಲ್ಲಿ ಶೃತಿ ಹರಿಹರನ್, ಶ್ರದ್ಧಾ ಶ್ರೀನಾಥ್, ಶ್ವೇತಾ ಪಂಡಿತ್, ಭವಾನಿ ಪ್ರಕಾಶ್, ಜಾನ್ವಿ ಜ್ಯೋತಿ, ಅಚ್ಯುತ ಕುಮಾರ್ ನಟಿಸಿದ್ದಾರೆ. ಗ್ರ್ಯಾಮಿ ಪ್ರಶಸ್ತಿ ವಿಜೇತ ಮನೋಜ್ ಜಾರ್ಜ್ ಈ ಚಿತ್ರಕ್ಕೆ ಸಂಗೀತ ಸಂಯೋಜನೆ ಮಾಡಿದ್ದಾರೆ ಮತ್ತು ಆನಂದ್ ಸುಂದರೇಶ್ ಛಾಯಾಗ್ರಹಣ ಮಾಡಿದ್ದಾರೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಉತ್ಕೃಷ್ಟತೆ

ಕ್ಯಾರಟ್ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಕ್ಯಾರಟ್ ತರಕಾರಿ ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.
ಬೆಲೆಬಾಳುವ ಲೋಹ ವಸ್ತುವಿನ (ನಾಣ್ಯ, ಗಟ್ಟಿ, ಆಭರಣ ಇತ್ಯಾದಿ.) ಉತ್ಕೃಷ್ಟತೆ ಒಟ್ಟು ತೂಕಕ್ಕೆ ಅನುಪಾತದಲ್ಲಿ, ಒಳಗಿರುವ ಉತ್ಕೃಷ್ಟ ಲೋಹದ ತೂಕವನ್ನು ಪ್ರತಿನಿಧಿಸುತ್ತದೆ. ಒಟ್ಟು ತೂಕದಲ್ಲಿ ಮಿಶ್ರ ಕ್ಷುದ್ರಲೋಹಗಳು ಮತ್ತು ಯಾವುದೇ ಕಸರುಗಳು ಸೇರಿರುತ್ತವೆ. ನಾಣ್ಯಗಳು ಹಾಗೂ ಆಭರಣಗಳ ಗಡಸುತನ ಮತ್ತು ಬಾಳಿಕೆ ಹೆಚ್ಚಿಸಲು, ಬಣ್ಣ ಬದಲಾಯಿಸಲು, ಪ್ರತಿ ತೂಕಘಟಕದ ವೆಚ್ಚವನ್ನು ಇಳಿಸಲು, ಅಥವಾ ಉನ್ನತ ಪರಿಶುದ್ಧತೆಯ ಪರಿಷ್ಕರಣದ ವೆಚ್ಚವನ್ನು ತಪ್ಪಿಸಲು ಮಿಶ್ರಲೋಹಗಳನ್ನು ಸೇರಿಸಲಾಗುತ್ತದೆ. ಉದಾಹರಣೆಗೆ, ನಾಣ್ಯಗಳು, ಮನೆಪಾತ್ರೆಗಳು ಮತ್ತು ಆಭರಣದಲ್ಲಿ ಬಳಕೆಗೆ ಹೆಚ್ಚು ಬಾಳಿಕೆಯ ಮಿಶ್ರಲೋಹ ಮಾಡಲು ಬೆಳ್ಳಿಗೆ ತಾಮ್ರವನ್ನು ಸೇರಿಸಲಾಗುತ್ತದೆ. ಹಿಂದೆ ಬೆಳ್ಳಿ ನಾಣ್ಯಗಳನ್ನು ತಯಾರಿಸಲು ಬಳಸಲಾಗುತ್ತಿದ್ದ ನಾಣ್ಯ ಬೆಳ್ಳಿಯು ದ್ರವ್ಯರಾಶಿಯ ಪ್ರಮಾಣದಲ್ಲಿ ಶೇಕಡ ೯೦ ಬೆಳ್ಳಿ ಮತ್ತು ಶೇಕಡ ೧೦ ತಾಮ್ರ ಹೊಂದಿರುತ್ತದೆ. ಸ್ಟರ್ಲಿಂಗ್ ಬೆಳ್ಳಿ ದ್ರವ್ಯರಾಶಿಯ ಪ್ರಮಾಣದಲ್ಲಿ ಶೇಕಡ ೯೨.೫ ಬೆಳ್ಳಿ ಮತ್ತು ಶೇಕಡ ೭.೫ ಇತರ ಲೋಹಗಳನ್ನು ಹೊಂದಿರುತ್ತದೆ, ಸಾಮಾನ್ಯವಾಗಿ ತಾಮ್ರ.

ಉತ್ಕೃಷ್ಟತೆಯನ್ನು ಸೂಚಿಸುವ ವಿವಿಧ ಬಗೆಗಳನ್ನು ಬಳಸಲಾಗಿದೆ ಮತ್ತು ಸಾಮಾನ್ಯ ಬಳಕೆಯಲ್ಲಿ ಎರಡು ಉಳಿದಿವೆ: ಸಹಸ್ರಾಂಶದ ಉತ್ಕೃಷ್ಟತೆಯನ್ನು ೧,೦೦೦ ದಲ್ಲಿನ ಭಾಗಗಳ ಘಟಕಗಳಲ್ಲಿ ಸೂಚಿಸಲಾಗುತ್ತದೆ ಮತ್ತು ಕ್ಯಾರಟ್ ಅನ್ನು ಕೇವಲ ಚಿನ್ನಕ್ಕೆ ಬಳಸಲಾಗುತ್ತದೆ. ಕ್ಯಾರಟ್‍ಗಳು ೨೪ ರಲ್ಲಿ ಭಾಗಗಳನ್ನು ಅಳೆಯುತ್ತವೆ, ಹಾಗಾಗಿ 18 ಕ್ಯಾರಟ್ = 18/24 = ಶೇಕಡ 75 ಮತ್ತು 24 ಕ್ಯಾರಟ್ ಚಿನ್ನವನ್ನು (ಅಪರಂಜಿ) ಶೇಕಡ ೧೦೦ ಚಿನ್ನವೆಂದು ಪರಿಗಣಿಸಲಾಗುತ್ತದೆ.

ಹಾಗಾಗಿ, ೨೪ ಕ್ಯಾರಟ್ ಚಿನ್ನವು ಶುದ್ಧ ಚಿನ್ನ (ಶೇಕಡ ೧೦೦ ರಷ್ಟು ಶುದ್ಧತೆ ಸಾಧ್ಯವಿಲ್ಲ, ವಾಣಿಜ್ಯದಲ್ಲಿ ಶೇಕಡ ೯೯.೯೫ ಶುದ್ಧತೆಗೆ ಈ ಪದನಾಮವನ್ನು ಅನುಮತಿಸಲಾಗಿದೆ), 18 ಕ್ಯಾರಟ್ ಚಿನ್ನವೆಂದರೆ ೧೮ ಭಾಗ ಚಿನ್ನ, ೬ ಭಾಗ ಮತ್ತೊಂದು ಲೋಹ (ಹಾಗಾಗಿ ಶೇಕಡ ೭೫ ಚಿನ್ನವಿರುವ ಮಿಶ್ರಲೋಹವನ್ನು ರಚಿಸುತ್ತದೆ), ೧೨ ಕ್ಯಾರಟ್ ಚಿನ್ನವೆಂದರೆ ೧೨ ಭಾಗ ಚಿನ್ನ (೧೨ ಭಾಗ ಇನ್ನೊಂದು ಲೋಹ), ಇತ್ಯಾದಿ.

ಉಲ್ಲೇಖಗಳು

ಲೋಹಶಾಸ್ತ್ರ
ರೋಗ್

ರೋಗ್ , ಪುರಿ ಜಗನ್ನಾಥ್ ನಿರ್ದೇಶನದ 2017ರ ಕನ್ನಡ- ತೆಲುಗು ದ್ವಿಭಾಷಾ ಚಿತ್ರ. ಈ ಚಿತ್ರವು ಇಷಾನ್ ಅವರಿಗೆ ನಾಯಕನಾಗಿ ಮೊದಲ ಚಿತ್ರ, ಮನ್ನಾರ ಛೋಪ್ರಾ ಮತ್ತು ಏಂಜೆಲಾ ಕ್ರಿಸ್ಲಿನ್ಸ್ಕಿ ಈ ಚಿತ್ರದ ನಾಯಕಿಯರು. 

ನವೆಂಬರ್ 2015 ರಲ್ಲಿ ಚಿತ್ರೀಕರಣ ಆರಂಭಗೊಂಡಿತ್ತು, 1 ಮಾರ್ಚ್ 2017 ರಂದು ಚಿತ್ರದ ಮೊದಲ ಟ್ರೈಲರ್ ಬಿಡುಗಡೆಯಾಯಿತು.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಮನಸು ಮಲ್ಲಿಗೆ

ಮನಸು ಮಲ್ಲಿಗೆ, ಎಸ್. ನಾರಾಯಣ್ ನಿರ್ದೇಶಿಸಿ ರಾಕ್ ಲೈನ್ ವೆಂಕಟೇಶ್ ನಿರ್ಮಿಸಿರುವ 2017ರ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರವು ಬಹು ಯಶಸ್ವಿ ಮರಾಠಿ ಚಿತ್ರ " ಸೈರಟ್" ನ ರೀಮೇಕ್ ಆಗಿದೆ. ಸೈರಟ್ ಚಿತ್ರದ ನಾಯಕಿ ರಿಂಕು ರಾಜ್ ಗುರು ಈ ಚಿತ್ರದಲ್ಲಿಯೂ ನಾಯಕಿಯಾಗಿ ನಟಿಸಿದ್ದಾರೆ, ನಿಶಾಂತ್ ಚಿತ್ರದ ನಾಯಕ. ಅಜಯ್- ಅತುಲ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ, ಮನೋಹರ್ ಜೋಷಿ ಅವರ ಛಾಯಾಗ್ರಹಣ ಚಿತ್ರಕ್ಕಿದೆ.

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
2017ರ ಕನ್ನಡ ಚಿತ್ರಗಳ ಪಟ್ಟಿ

ANIL C T Huruli channabsappa   

A list of Kannada language films produced in the Kannada film industry in India in 2017.
 Films are generally released every Friday or Festival Day 
 In addition films can be released on specific festival days.

Film awards events 
 ೬೪ ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
 ೨೦೧೬ರ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
 64 ನೇ ಫಿಲ್ಮ್ಫೇರ್ ಪ್ರಶಸ್ತಿಗಳು ಸೌತ್
 6th South Indian International Movie Awards
 Suvarna Film Awards, by Suvarna channel.
 Udaya Film Awards, by Udaya Channel
 Bengaluru International Film Festival
 Bangalore Times Film Awards

Scheduled releases

January–June

July–December

Dubbed films

Notable deaths

References

External links
 Kannada Movies of 2016 at Internet Movie Database

2010s Kannada-language films
Kannada
Lists of Kannada films by year
Kannada
ಉದ್ಧವ

ಉದ್ಧವ ಹಿಂದೂ ಧರ್ಮದ ಪುರಾಣ ಪಠ್ಯಗಳಲ್ಲಿನ ಒಂದು ಪಾತ್ರ. ಇವನು ಕೃಷ್ಣನ ಸ್ನೇಹಿತ ಮತ್ತು ಸಲಹೆಗಾರ. ಭಾಗವತ ಪುರಾಣದಲ್ಲಿ ಇವನು ಗಮನಾರ್ಹ ಪಾತ್ರ ವಹಿಸುತ್ತಾನೆ. ಕೃಷ್ಣನೇ ಸ್ವತಃ ಉದ್ಧವನಿಗೆ ನೇರವಾಗಿ ಯೋಗ ಮತ್ತು ಭಕ್ತಿಯ ಪ್ರಕ್ರಿಯೆಗಳನ್ನು ಕಲಿಸಿಕೊಡುತ್ತಾನೆ. ಈ ಚರ್ಚೆಗಳ ತತ್ವವನ್ನು ಹಲವುವೇಳೆ ಉದ್ಧವ ಗೀತೆ ಎಂದು ಸೂಚಿಸಲಾಗುತ್ತದೆ. ಇದು ಕೃಷ್ಣನು ಅರ್ಜುನನಿಗೆ ಬೋಧಿಸುವ ಭಗವದ್ಗೀತೆಯನ್ನು ಹೋಲುತ್ತದೆ. ಕೆಲವು ಪಠ್ಯಗಳ ಪ್ರಕಾರ ಉದ್ಧವನು ಕೃಷ್ಣನ ಸೋದರಸಂಬಂಧಿಯೂ ಆಗಿದ್ದ, ಏಕೆಂದರೆ ಇವನು ದೇವಭಗನ ಮಗ, ದೇವಭಗನು ಕೃಷ್ಣನ ತಂದೆ ವಸುದೇವನ ಸೋದರ. ಉದ್ಧವನ ದೈಹಿಕ ನೋಟ ಕೃಷ್ಣನನ್ನು ಎಷ್ಟು ಹೋಲುತ್ತಿತ್ತೆಂದರೆ ಕೆಲವು ಸಂದರ್ಭಗಳಲ್ಲಿ ಅವನನ್ನು ತಾತ್ಕಾಲಿಕವಾಗಿ ಕೃಷ್ಣನೆಂದು ತಪ್ಪುತಿಳಿಯಲಾಗುತ್ತದೆ.

ಭಾಗವತ ಪುರಾಣದಲ್ಲಿ, ಕೃಷ್ಣನು ಕಂಸನನ್ನು ಕೊಂದ ನಂತರ, ಉದ್ಧವನು ಅವನನ್ನು ನೋಡಲು ಬಂದ. ಇದು ಕೃಷ್ಣನಿಗೆ ಸಂತೋಷ ತಂದಿತು. ಆಮೇಲೆ ಕೃಷ್ಣನು ತನ್ನ ಪರವಾಗಿ ಉದ್ಧವನನ್ನು ವೃಂದಾವನಕ್ಕೆ ಗೋಪಿಗಳು ಮತ್ತು ಗ್ರಾಮದ ಇತರ ನಿವಾಸಿಗಳಿಗೆ ತನ್ನ ಸಂದೇಶದೊಂದಿಗೆ ಭೇಟಿಕೊಡುವಂತೆ ವಿನಂತಿಸಿದನು. ವೃಂದಾವನದವರು ಕೃಷ್ಣನ ಒಡನಾಟವನ್ನು ಕಳೆದುಕೊಂಡಿದ್ದರು. ವೃಂದಾವನದ ಜನರಿಗೆ ತನ್ನನ್ನು ಮರೆತುಬಿಡಲು ಹೇಳುವಂತೆ ಉದ್ಧವನನ್ನು ಕೃಷ್ಣನು ಕೇಳಿಕೊಂಡನು, ಏಕೆಂದರೆ ಅವರು ತನ್ನನ್ನು ಮರೆತಾಗ ಮಾತ್ರ ತಾನು ಭೂಮಿಯ ಮೇಲಿನ ತನ್ನ ಕರ್ತವ್ಯಗಳನ್ನು ಪೂರ್ಣಗೊಳಿಸಬಹುದಾಗಿತ್ತು. ಕೃಷ್ಣನ ಪ್ರತಿ ಗೋಪಿಕೆಯರ ಭಕ್ತಿಯಿಂದ ಉದ್ಧವನು ಎಷ್ಟು ಎದೆತುಂಬಿದನೆಂದರೆ ಮುಂದಿನ ೬ ತಿಂಗಳು ಅವನು ವೃಂದಾವನದಲ್ಲೆ ಇದ್ದು ಗೋಪಿಯರನ್ನು ತನ್ನ ಗುರುಗಳಾಗುವಂತೆ ಕೇಳಿಕೊಂಡನು. ಗೋಪಿಯರು ಹೇಳಿದರು "ಅಕ್ರೂರ ವೃಂದಾವನಕ್ಕೆ ಬಂದಾಗ ನಮ್ಮ ಕೃಷ್ಣನನ್ನು ತನ್ನ ಜೊತೆ ಕರೆದುಕೊಂದು ಹೋದನು, ಮತ್ತು ಈಗ ನೀನು ನಮ್ಮಿಂದ ಕೃಷ್ಣನ ನೆನಪುಗಳನ್ನೂ ತೆಗೆದುಕೊಂಡು ಹೋಗಲು ಇಲ್ಲಿ ಬಂದಿದ್ದೀಯಾ? ಉದ್ಧವನು ಇದನ್ನು ಕೇಳಿ ಮೂಕನಾದ. ವೃಂದಾವನದ ನಿವಾಸಿಗಳು ಕೇಳಿದ ಸಂದೇಶದ ಒಳವಸ್ತು ಮತ್ತು ಅದರಿಂದ ಪ್ರಚೋದಿತವಾದ ಅನಿಸಿಕೆಗಳು ಗೌಡೀಯ ವೈಷ್ಣವ ಪಂಥದ ಸಂಪ್ರದಾಯದಲ್ಲಿ ದೇವರ ಪ್ರೀತಿಯ ಅತ್ಯುನ್ನತ ತಿಳಿವಳಿಕೆಯನ್ನು ರೂಪಿಸುತ್ತದೆ.

ಕೃಷ್ಣನು ತನ್ನ ಮುಂಬರುವ ನಿರ್ಗಮನದ ನಂತರ ಸಮಾಧಾನಿಸುವ ಸಲುವಾಗಿ ಉದ್ಧವನಿಗೆ ತಾನು ಪ್ರಪಂಚ ಬಿಡುವ ಸ್ವಲ್ಪ ಮೊದಲು ಉದ್ದವ ಗೀತೆಯನ್ನು ಹೇಳಿದನು. ಅದು ಉದ್ಧವನು ಯಾದವ ಸಮುದಾಯದ ಸನ್ನಿಹಿತವಾದ ನಾಶವನ್ನು ನೋಡಿದ ನಂತರ ಅವನ ಕಂಗೆಟ್ಟ ಸ್ಥಿತಿಯಿಂದ ಶುರುವಾಗುತ್ತದೆ.

ಉದ್ಧವನು ಕೃಷ್ಣನ ಭಕ್ತ ಹಾಗೂ ಆತ್ಮೀಯ ಸ್ನೇಹಿತನಾಗಿ ಪ್ರಸಿದ್ಧನಾಗಿದ್ದ, ಆದರೆ ಅವನು ಕೂಡ ನಾಶ ನಡೆಯದಂತೆ ಏಕೆ ತಡೆಯಲಿಲ್ಲ ಎಂಬುದನ್ನು ತಿಳಿಯಲು ಆಗಲಿಲ್ಲ. ಸೃಷ್ಟಿಕರ್ತ ಬ್ರಹ್ಮ ಮತ್ತು ಸ್ವರ್ಗನಿವಾಸಿಗಳು ತನ್ನ ಅವತಾರದ ಉದ್ದೇಶ ಈಡೇರಿದ ನಂತರ ದೈವಿಕ ನಿವಾಸಸ್ಥಾನಕ್ಕೆ ಹಿಂದಿರುಗುವಂತೆ ಕೃಷ್ಣನನ್ನು ಬೇಡಿದರು.

ಭಾಗವತ ಪುರಾಣದ ಪಾತ್ರಗಳು
ದಂಡ

ದಂಡ ಅಥವಾ ಅರ್ಥದಂಡ ಒಂದು ಅಪರಾಧ ಅಥವಾ ಇತರ ಕಾನೂನುಬಾಹಿರಕಾರ್ಯಕ್ಕಾಗಿ ಒಂದು ನ್ಯಾಯಾಲಯ ಅಥವಾ ಇತರ ಪ್ರಾಧಿಕಾರವು ನಿರ್ಧರಿಸಿದ, ಶಿಕ್ಷೆಯಾಗಿ ಪಾವತಿಸಬೇಕಾದ ಹಣ. ದಂಡದ ಮೊತ್ತವನ್ನು ಪ್ರಕರಣ ಆಧರಿಸಿ ನಿರ್ಧರಿಸಲಾಗುತ್ತದೆ, ಆದರೆ ಅದನ್ನು ಹಲವುವೇಳೆ ಮುಂಚಿತವಾಗಿ ಘೋಷಿಸಲಾಗುತ್ತದೆ.

ಈ ಪದದ ಅತ್ಯಂತ ಸಾಮಾನ್ಯ ಬಳಕೆಯು ಅಪರಾಧವೆಸಗಿದ್ದಕ್ಕೆ, ವಿಶೇಷವಾಗಿ ಸಣ್ಣ ಅಪರಾಧವೆಸಗಿದ್ದಕ್ಕೆ, ಅಥವಾ ಹಕ್ಕಿನ ಪಾವತಿಗೆ ಮಾಡುವ ಹಣಕಾಸಿನ ಶಿಕ್ಷೆಗಳಿಗಾಗಿ ಆಗುತ್ತದೆ. ನಾಗರಿಕ ಕಾನೂನು ಕ್ರಿಯೆಗಳಲ್ಲಿ ಸಾಮಾನ್ಯವಾಗಿ ಬಳಸಲಾದ ಒಂದು ಸಮಾನಾರ್ಥಕ ಪದವೆಂದರೆ ಅರ್ಥದಂಡ.

ದಂಡದ ಒಂದು ಸಾಮಾನ್ಯ ಉದಾಹರಣೆಯೆಂದರೆ ಸಂಚಾರ ಕಾನೂನುಗಳ ಉಲ್ಲಂಘನೆಗಳಿಗಾಗಿ ಪಾವತಿಸಲಾದ ಹಣ. ಆಂಗ್ಲ ಸಾಮಾನ್ಯ ಕಾನೂನಿನಲ್ಲಿ ಪ್ರಸ್ತುತ, ಕೆಳಮಟ್ಟದ ದಂಡನೀಯ ಅಪರಾಧಗಳಿಗೆ ತುಲನಾತ್ಮಕವಾಗಿ ಸಣ್ಣ ದಂಡಗಳನ್ನು ಸ್ಥಳದಲ್ಲೇ ಅಥವಾ ಸಮುದಾಯ ಸೇವಾ ಆದೇಶಗಳ ಜೊತೆಗೆ ಬಳಸಲಾಗುತ್ತದೆ. ಹೆಚ್ಚು ದೊಡ್ಡ ದಂಡಗಳನ್ನೂ ಸ್ವತಂತ್ರವಾಗಿ ಅಥವಾ ಅಲ್ಪಾವಧಿಯ ಜೈಲು ಶಿಕ್ಷೆಯ ಜೊತೆಗೆ ನೀಡಲಾಗುತ್ತದೆ. ಇದನ್ನು ನ್ಯಾಯಾಧೀಶರು ಅಥವಾ ಮ್ಯಾಜಿಸ್ಟ್ರೇಟ್ ಗಣನೀಯ ಪ್ರಮಾಣದ ಶಿಕ್ಷೆ ಅವಶ್ಯವೆಂದು ಪರಿಗಣಿಸಿದಾಗ, ಆದರೆ ಸಾರ್ವಜನಿಕರಿಗೆ ಗಮನಾರ್ಹವಾದ ಅಪಾಯ ಅಸಂಭವವೆಂದು ಪರಿಗಣಿಸಲಾದಾಗ ನೀಡಲಾಗುತ್ತದೆ. ಉದಾಹರಣೆಗೆ, ವಂಚನೆಯನ್ನು ಹಲವುವೇಳೆ ದೊಡ್ಡ ದಂಡಗಳಿಂದ ಶಿಕ್ಷಿಸಲಾಗುತ್ತದೆ ಏಕೆಂದರೆ ವಂಚಕರು ತಮ್ಮ ಅಪರಾಧಗಳನ್ನು ಎಸಗಲು ತಪ್ಪುಬಳಕೆ ಮಾಡಿಕೊಂಡ ಸ್ಥಾನ ಅಥವಾ ವೃತ್ತಿಯಿಂದ ಸಾಮಾನ್ಯವಾಗಿ ಪ್ರತಿಬಂಧಿಸಲ್ಪಟ್ಟಿರುತ್ತಾರೆ.

ದಂಡಗಳನ್ನು ತೆರಿಗೆಯ ಒಂದು ರೂಪವಾಗಿಯೂ ಬಳಸಬಹುದು. ಜಾಮೀನಿಗಾಗಿ ಬಳಸಿದ ಹಣವನ್ನು ದಂಡದ ಕಡೆಗೆ ಅನ್ವಯಿಸಬಹುದು.

ಕೆಲವು ದಂಡಗಳು ಸಣ್ಣದಾಗಿರುತ್ತವೆ, ಉದಾ. ಅಲೆದಾಡಿ ಕಾಲಕಳೆಯುವುದಕ್ಕೆ ದಂಡಗಳು ಸುಮಾರು $25 ರಿಂದ $100 ವರೆಗೆ ಇರುತ್ತವೆ. ಅಮೇರಿಕಾದ ಕೆಲವು ಪ್ರದೇಶಗಳಲ್ಲಿ (ಉದಾ. ಕ್ಯಾಲಿಫ಼ೋರ್ನಿಯಾ, ನ್ಯೂ ಯಾರ್ಕ್, ಟೆಕ್ಸಸ್ ಮತ್ತು ವಾಷಿಂಗ್ಟನ್ ಡಿ.ಸಿ.) ಆಪರಾಧಿಕ ಕಿಡಿಗೇಡಿತನದಂತಹ (ಸಾರ್ವಜನಿಕ ಸ್ಥಳಗಳಲ್ಲಿ ಕೂಗುವುದು, ಪೋಲಿಸ್ ಕಾರ್‍ನತ್ತ ವಸ್ತು ಎಸೆಯುವುದು) ಸಣ್ಣ ಅಪರಾಧಗಳಿಗೆ ದಂಡಗಳು $2500 ರಿಂದ $5000 ವರೆಗೆ ಇರುತ್ತವೆ.

ಉಲ್ಲೇಖಗಳು

ಶಿಕ್ಷೆಗಳು
ಮೀರಾ ಕುಮಾರ್

ಮೀರಾ ಕುಮಾರ್  ಭಾರತೀಯ ರಾಜಕಾರಣಿ, ವಕೀಲೆ  ಮತ್ತು ಐದು ಬಾರಿ ಸಂಸತ್ ಸದಸ್ಯರಾಗಿದ್ದರು. ಭಾರತೀಯ ಲೋಕಸಭೆಯ ಮೊದಲ ಮಹಿಳಾ ಸ್ಪೀಕರ್ ಆಗಿ ೨೦೦೯ ರಿಂದ ೨೦೧೪ ರವರೆಗೆ ಕಾರ್ಯನಿರ್ವಹಿಸಿದ್ದಾರೆ. ಅವರು ಪ್ರಸ್ತುತ ಭಾರತದ ರಾಷ್ಟ್ರಪತಿಗಳ ಚುನಾವಣೆ ೨೦೧೭  ಅಧ್ಯಕ್ಷೀಯ  ಯುಪಿಎ ಮತ್ತು ವಿರೋಧ ಪಕ್ಷಗಳ ಅಭ್ಯರ್ಥಿಯಾಗಿದ್ದಾರೆ..

ಆರಂಭಿಕ ಜೀವನ
ಮೀರಾ ಕುಮಾರ್ ಬಿಹಾರದ ಅರಾಹ್ ಜಿಲ್ಲೆಯಲ್ಲಿ ಮಾಜಿ ಉಪ ಪ್ರಧಾನಿ ಮತ್ತು ಪ್ರಮುಖ ದಲಿತ ನಾಯಕ ಜಗ್ಜೀವನ್ ರಾಮ್ ಮತ್ತು ಸ್ವಾತಂತ್ರ್ಯ ಹೋರಾಟಗಾರ್ತಿ  ಇಂದ್ರನಿ ದೇವಿಯವರಿಗೆ  ಜನಿಸಿದರು. ಅವರು ಜೈಪುರದಲ್ಲಿನ ವೆಲ್ಹಾಮ್ ಗರ್ಲ್ಸ್ ಸ್ಕೂಲ್, ಡೆಹ್ರಾಡೂನ್ ಮತ್ತು ಮಹಾರಾಣಿ ಗಾಯತ್ರಿ ದೇವಿ ಗರ್ಲ್ಸ್ ಪಬ್ಲಿಕ್ ಸ್ಕೂಲ್ ನಲ್ಲಿ ಶಿಕ್ಷಣದ ನಂತರ   ಬಾನಸ್ಥಾಲಿ ವಿದ್ಯಾಪೀಠದಲ್ಲಿ ಅಲ್ಪ ಅವಧಿಯವರೆಗೆ ಅಧ್ಯಯನ ಮಾಡಿದರು. ಎಮ್.ಎ ಮತ್ತು ಎಲ್.ಎಲ್.ಬಿ. ಇಂದ್ರಪ್ರಸ್ಥ ಕಾಲೇಜಿನಲ್ಲಿ ಮತ್ತು ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್ ನಿಂದ ಪಡೆದರು.   2010 ರಲ್ಲಿ ಬಾಣಸ್ಥಾಲಿ ವಿದ್ಯಾಪೀಠ ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿದೆ.

ಭಾರತದ ರಾಯಭಾರಿ
1970ರಲ್ಲಿ ಇವರು ಭಾರತೀಯ ವಿದೇಶ ಸೇವೆಗೆ ಸೇರ್ಪಡೆಗೊಂಡಿದ್ದರು. ಹಲವಾರು ದೇಶಗಳಲ್ಲಿ ಭಾರತದ ರಾಯಭಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.

ರಾಜಕೀಯ 
1985ರಲ್ಲಿ ಸಕ್ರಿಯ ರಾಜಕಾರಣಕ್ಕೆ ಕಾಲಿಟ್ಟ ಅವರು, ಆ ವರ್ಷ ನಡೆದಿದ್ದ ಲೋಕಸಭೆ ಚುನಾವಣೆಯಲ್ಲಿ ಉತ್ತರ ಪ್ರದೇಶದ ಬಿಜ್ನೋರ್ ಕ್ಷೇತ್ರದಿಂದ ಸ್ಪರ್ಧಿಸಿ ರಾಮ್ ವಿಲಾಸ್ ಪಾಸ್ವಾನ್ ಹಾಗೂ ಮಾಯಾವತಿಯವರನ್ನು  ಸೋಲಿಸಿ ಆಯ್ಕೆಯಾಗಿದ್ದರು.8, 11 ಹಾಗೂ 12ನೇ ಲೋಕಸಭೆಗಳಿಗೆ ದೆಹಲಿಯ ಕರ್ನೊಲ್ ಭಾಗ್ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು.1999ರ ಮಹಾ ಚುನಾವಣೆಯಲ್ಲಿ ಸೋತಿದ್ದರು.  2004 ಮತ್ತು   2009 ರಲ್ಲಿ ಬಿಹಾರದ ಸಸಾರಾಮ್ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು.

2014ರಲ್ಲಿ ಸೋಲು 
2004ರಿಂದ 2009ರವರೆಗೆ ಕೇಂದ್ರದ ಕಾಂಗ್ರೆಸ್ ಸರ್ಕಾರದಲ್ಲಿ ಸಾಮಾಜಿಕ ನ್ಯಾಯ ಹಾಗೂ ಸಬಲೀಕರಣ ಇಲಾಖೆ ಸಚಿವೆಯಾಗಿದ್ದರು. 2009ರಲ್ಲಿ ಲೋಕಸಭೆಯ ಅಧ್ಯಕ್ಷೆಯಾಗಿ ಅವಿರೋಧವಾಗಿ ಆಯ್ಕೆಯಾದರು.  ಲೋಕಸಭೆ ಸ್ಪೀಕರ್ ಸ್ಥಾನಕ್ಕೆ ಆಯ್ಕೆಯಾದ ದೇಶದ ಮೊದಲ ಮಹಿಳೆ ಎಂಬ ಹೆಗ್ಗಳಿಕೆ ಅವರದ್ದು. 2014ರಲ್ಲಿ ನಡೆದಿದ್ದ ಲೋಕಸಭೆ ಚುನಾವಣೆಯಲ್ಲಿ ಬಿಹಾರದ ಸಸಾರಾಮ್ ಕ್ಷೇತ್ರದಲ್ಲಿ ಬಿಜೆಪಿಯ ಛೆಡ್ಡಿ ಪಾಸ್ವಾನ್ ವಿರುದ್ಧ 63,327 ಮತಗಳ ಅಂತರದಲ್ಲಿ ಸೋತಿದ್ದರು.

ಬಾಹ್ಯ ಕೊಂಡಿಗಳು
 Meira Kumar Biography Govt. of India Portal
 Kamal Nath gives clean chit to Lok Sabha Speaker Meira Kumar in bungalow controversy

ಉಲ್ಲೇಖಗಳು 

ಲೋಕಸಭೆಯ ಸಭಾಪತಿ
ಹಿರಣ್ಯಾಕ್ಷ

ಹಿಂದೂ ಧರ್ಮದಲ್ಲಿ, ಹಿರಣ್ಯಾಕ್ಷನು ಒಬ್ಬ ಅಸುರನಾಗಿದ್ದನು ಮತ್ತು ದಿತಿ ಹಾಗೂ ಕಶ್ಯಪರ ಪುತ್ರ.

ಕಶ್ಯಪ ಒಬ್ಬ ಪ್ರಾಚೀನ ಋಷಿಯಾಗಿದ್ದನು. ಪ್ರಸ್ತುತ ಮನ್ವಂತರದಲ್ಲಿ ಸಪ್ತರ್ಷಿಗಳಲ್ಲಿ ಒಬ್ಬನು; ಅತ್ರಿ, ವಶಿಷ್ಠ, ವಿಶ್ವಾಮಿತ್ರ, ಗೌತಮ, ಜಮದಗ್ನಿ, ಭಾರದ್ವಾಜರು ಉಳಿದವರು .

ಅವನು ದೇವತೆಗಳು, ಅಸುರರು, ನಾಗರು ಮತ್ತು ಸಮಸ್ತ ಮಾನವಕುಲದ ತಂದೆ. ಅವನು ಅದಿತಿಯನ್ನು ಮದುವೆಯಾಗಿ ಆದಿತ್ಯನಾದ ಅಗ್ನಿಗೆ ಜನ್ಮವಿತ್ತನು. ಅವನ ಎರಡನೇ ಹೆಂಡತಿ ದಿತಿಯಿಂದ ದೈತ್ಯರು ಜನ್ಮತಾಳಿದರು. ದಿತಿ ಹಾಗೂ ಅದಿತಿಯರು ರಾಜ ದಕ್ಷ ಪ್ರತಾಪತಿಯ ಮಕ್ಕಳು. ಇವರಿಬ್ಬರು ಶಿವನ ಪತ್ನಿ ಸತಿಯ ಸೋದರಿಯರು.

ದಿತಿಯು ಸಂಜೆ ವೇಳೆಯಲ್ಲಿ ಗರ್ಭಧರಿಸಿದಳು, ಮತ್ತು ತನ್ನ ಗರ್ಭದಲ್ಲಿ ಆ ಮಗುವನ್ನು ನೂರು ವರ್ಷ ಹೊತ್ತಳು. ಈ ಮಗುವೇ ಹಿರಣ್ಯಾಕ್ಷ.

ಕಾಲ ಮತು ಸೃಷ್ಟಿಯ ತುಂಬಾ ಮೊದಲು, ಹಿಂದೂ ದೇವತೆ ವಿಷ್ಣು ಒಂದು ಬೃಹತ್ ಸಮುದ್ರದ ತೀರದಲ್ಲಿ ಇರುತ್ತಿದ್ದನು. ಅದೇ ತೀರದಲ್ಲಿ ಎರಡು ಬೆಳ್ಳಕ್ಕಿಗಳೂ ಗೂಡು ಕಟ್ಟಿಕೊಂಡಿದ್ದವು. ಪ್ರತಿ ವರ್ಷ ಹೆಣ್ಣು ಬೆಳ್ಳಕ್ಕಿ ಸಮುದ್ರದ ತೀರದಲ್ಲಿ ಮೊಟ್ಟೆಗಳನ್ನು ಇಡುತ್ತಿತ್ತು. ಆದರೆ ಸಮುದ್ರದ ನೀರು ರಭಸದಿಂದ ಒಳನುಗ್ಗಿ ಮೊಟ್ಟೆಗಳನ್ನು ಕೊಚ್ಚಿಕೊಂಡು ಹೋಗುತ್ತಿತ್ತು. ಹೆಣ್ಣು ಬೆಳ್ಳಕ್ಕಿಯು ಪ್ರತಿ ವರ್ಷ ತನ್ನ ಮೊಟ್ಟೆಗಳನ್ನು ಮತ್ತಷ್ಟು ದೂರ ಇಡುತ್ತಿತ್ತು ಆದರೆ ಸಮುದ್ರದ ನೀರು ಪ್ರತಿ ಬಾರಿಯೂ ಮೊಟ್ಟೆಗಳನ್ನು ಕೊಚ್ಚಿಕೊಂಡು ಹೋಗುತ್ತಿತ್ತು. ತಮ್ಮ ನಷ್ಟದಿಂದ ಬೆಳ್ಳಕ್ಕಿಗಳು ದುಃಖಿತಗೊಂಡವು. ಹತಾಶೆಯಲ್ಲಿ, ತಮ್ಮ ನೆರವಿಗೆ ಬರುವಂತೆ, ಮಹಾ ಸಂರಕ್ಷಕ ವಿಷ್ಣುವಿಗೆ ಮೊರೆಯಿಟ್ಟವು. ಅವುಗಳ ದುರದೃಷ್ಟದ ಪರಿಸ್ಥಿತಿ ಬಗ್ಗೆ ವಿಷ್ಣುಗೆ ಕರುಣೆ ಸಹಾನುಭೂತಿ ಅನಿಸಿತು. ಅವನು ತನ್ನ ಬಾಯಿ ತೆರೆದು ಬೃಹತ್ ಗುಟುಕಿನಲ್ಲಿ ಸಮುದ್ರವನ್ನು ನುಂಗಿದನು. ಎಲ್ಲಿ ಸಮುದ್ರವಿತ್ತೊ, ಈಗ ಹೊಸದಾಗಿ ಸೃಷ್ಟಿಗೊಂಡ ತಾಯಿಯಿತ್ತು (ಭೂಮಿ). ಅಷ್ಟು ಬೃಹತ್ ಸಮುದ್ರವನ್ನು ನುಂಗಿದ ಸಾಹಸದಿಂದ ವಿಷ್ಣು ಬಹಳ ಆಯಾಸಗೊಂಡಿದ್ದನು. ಅವನು ವಿಶ್ರಮಿಸಲು ಅಡ್ಡಾದನು ಮತ್ತು ಶೀಘ್ರದಲ್ಲೇ ಗಾಢ ನಿದ್ರೆಗೆ ಹೋದನು. ಅಸುರ ಹಿರಣ್ಯಾಕ್ಷನು ಹತ್ತಿರದಲ್ಲೆ ಅವಿತಿದ್ದನು. ವಿಷ್ಣು ಮಲಗಿದ್ದನ್ನು ನೋಡಿ, ಅವನು ಅವಕಾಶ ಬಳಸಿಕೊಂಡು ರಕ್ಷಣಾರಹಿತ ಭೂದೇವಿಯ ಮೇಲೆ ಕ್ರೂರವಾಗಿ ದಾಳಿ ಮಾಡಿದನು. ಅವನ ಕ್ರೌರ್ಯ ಎಷ್ಟು ಭಾರಿ ಪರಿಮಾಣದಲ್ಲಿತ್ತೆಂದರೆ ಅವಳ ಅವಯವಗಳು ಮುರಿದು ಮೇಲೆ ನೂಕಲ್ಪಟ್ಟವು. ಆಕಾಶದ ಕಡೆ ಚಾಚಿಕೊಂಡ ಈ ಮುರಿದ ಅವಯವಗಳು ಹಿಮಾಲಯವನ್ನು ರಚಿಸಿದವು.

ಹಿರಣ್ಯಾಕ್ಷನು ಭೂಮಿಯನ್ನು ಸಾಗರದ ತಳಕ್ಕೆ ತೆಗೆದುಕೊಂಡು ಹೋದಾಗ ವಿಷ್ಣುವು ಅವನನ್ನು ಸಂಹರಿಸಿದನು.

ಉಲ್ಲೇಖಗಳು

ಅಸುರರು
ಪ್ರೆಸ್ ಟ್ರಸ್ಟ್ ಆಫ್ ಇಂಡಿಯಾ (ಪಿಟಿಐ)

ಪ್ರೆಸ್ ಟ್ರಸ್ಟ್ ಆಫ್ ಇಂಡಿಯಾ (ಪಿಟಿಐ) ಭಾರತದಲ್ಲಿ ಅತಿ ದೊಡ್ಡ ಸುದ್ದಿ ಸಂಸ್ಥೆಯಾಗಿದೆ. ಇದರ  ಪ್ರಧಾನ ಕಚೇರಿಯು ನವ ದೆಹಲಿಯಲ್ಲಿ ಇದೆ.500 ಕ್ಕಿಂತಲೂ ಹೆಚ್ಚು ಭಾರತೀಯ ವಾರ್ತಾಪತ್ರಿಕೆಗಳಲ್ಲಿ ಲಾಭೋದ್ದೇಶವಿಲ್ಲದ ಸಹಕಾರ ಮತ್ತು ಜನವರಿ 22, 2016 ರಂತೆ 1,000 ಕ್ಕಿಂತ ಹೆಚ್ಚು ಪೂರ್ಣಾವಧಿಯ ಉದ್ಯೋಗಿಗಳನ್ನು ಹೊಂದಿದೆ.ಇದು 400 ಕ್ಕೂ ಹೆಚ್ಚು ಪತ್ರಕರ್ತರು ಮತ್ತು 500 ಅರೆಕಾಲಿಕ ವರದಿಗಾರರನ್ನು ದೇಶದ ಜಿಲ್ಲೆಯ ಪ್ರಧಾನ ಕಚೇರಿಯಲ್ಲಿ ಹೊಂದಿದೆ .ಕೆಲವು ಪತ್ರಕರ್ತರು ಪ್ರಮುಖ ರಾಜಧಾನಿಗಳು ಮತ್ತು ಪ್ರಪಂಚದ ಪ್ರಮುಖ ವ್ಯಾಪಾರ ಕೇಂದ್ರಗಳಲ್ಲಿ ನೆಲೆಗೊಂಡಿದ್ದಾರೆ.1949 ರಲ್ಲಿ ಭಾರತದ ಸ್ವಾತಂತ್ರ್ಯದ ನಂತರ ರಾಯಿಟರ್ಸ್ನಿಂದ ಅಸೋಸಿಯೇಟೆಡ್ ಪ್ರೆಸ್ ಆಫ್ ಇಂಡಿಯಾ ಕಾರ್ಯಾಚರಣೆಯನ್ನು ಇದು ವಹಿಸಿಕೊಂಡಿದೆ. ಅದು ಇಂಗ್ಲಿಷ್ ಮತ್ತು ಹಿಂದಿ ಭಾಷೆಗಳಲ್ಲಿ ಸುದ್ದಿ ವ್ಯಾಪ್ತಿ ಮತ್ತು ಪ್ರದೇಶದ ಮಾಹಿತಿಯನ್ನು ಒದಗಿಸುತ್ತದೆ. ಇದರ ಸಾಂಸ್ಥಿಕ ಕಚೇರಿಯಲ್ಲಿ ನವ ದೆಹಲಿಯ ಸನ್ಸಡ್ ಮಾರ್ಗ್ನಲ್ಲಿದೆ ಮತ್ತು ಮುಂಬೈ ಡಿ ಎನ್ ರೋಡ್ ನಲ್ಲಿ ನೋಂದಾಯಿತ ಕಚೇರಿ ಇದೆ.

ಅವಲೋಕನ

ಇದು ಭಾರತಕ್ಕೆ ಹೊರತಾದ 100 ಸುದ್ದಿ ಸಂಸ್ಥೆಗಳನ್ನೂ ಒಳಗೊಂಡಂತೆ ಹಲವಾರು ಇತರ ಸುದ್ದಿ ಸಂಸ್ಥೆಗಳೊಂದಿಗೆ ಮಾಹಿತಿಯನ್ನು ವಿನಿಮಯ ಮಾಡಿಕೊಳ್ಳುತ್ತದೆ .ಅಂತರ್ರಾಷ್ಟ್ರೀಯ ಪ್ರಮುಖ ಚಂದಾದಾರರು  ಅಸೋಸಿಯೇಟೆಡ್ ಪ್ರೆಸ್, ಏಜೆನ್ಸ್ ಫ್ರಾನ್ಸ್-ಪ್ರೆಸ್ಸೆ, ದಿ ನ್ಯೂಯಾರ್ಕ್ ಟೈಮ್ಸ್ ಮತ್ತು ಬ್ಲೂಮ್ಬರ್ಗ್ LP . ಭಾರತೀಯ ಪ್ರಮುಖ ಚಂದಾದಾರರು ದಿ ಹಿಂದೂ, ಟೈಮ್ಸ್ ಆಫ್ ಇಂಡಿಯಾ, ದಿ ಇಂಡಿಯನ್ ಎಕ್ಸ್ಪ್ರೆಸ್, ದಿ ಹಿಂದೂಸ್ತಾನ್ ಟೈಮ್ಸ್, ದಿ ಸ್ಟೇಟ್ಸ್ಮನ್, ದಿ ಟ್ರಿಬ್ಯೂನ್, ಆಲ್ ಇಂಡಿಯಾ ರೇಡಿಯೋ ಮತ್ತು ದೂರದರ್ಶನ. ಪಿಟಿಐ ಬ್ಯಾಂಕಾಕ್, ಬೀಜಿಂಗ್, ಕೊಲಂಬೊ, ದುಬೈ, ಇಸ್ಲಾಮಾಬಾದ್, ಕೌಲಾಲಂಪುರ್, ಮಾಸ್ಕೋ, ನ್ಯೂಯಾರ್ಕ್ ಮತ್ತು ವಾಷಿಂಗ್ಟನ್ ಡಿ.ಸಿ.ಗಳಲ್ಲಿ ಕಚೇರಿಗಳನ್ನು ಹೊಂದಿದೆ.

ಹೆಚ್ಚಿನ ಓದಿಗೆ
 ಯುನೈಟೆಡ್ ಪ್ರೆಸ್ ಆಫ್ ಇಂಡಿಯಾ
 ಯುನೈಟೆಡ್ ನ್ಯೂಸ್ ಆಫ್ ಇಂಡಿಯಾ
 ಸಮಚಾರ್
 ಸಮಚಾರ್ ಭಾರತಿ
 ಹಿಂದೂಸ್ತಾನ್ ಸಮಾಚಾರ್
 ಏಶ್ಯನ್ ನ್ಯೂಸ್ ಇಂಟರ್ನ್ಯಾಷನಲ್

ಗ್ರಂಥಸೂಚಿ

ಉಲ್ಲೇಖಗಳು 

ಭಾರತದಲ್ಲಿ ನೆಲೆಗೊಂಡಿರುವ ಸುದ್ದಿ ಸಂಸ್ಥೆಗಳು
ಈಸ್ಟ್ ವೆಸ್ಟ್ ಮೆಟ್ರೋ ಸುರಂಗ

ಈಸ್ಟ್ ವೆಸ್ಟ್ ಮೆಟ್ರೋ ಸುರಂಗ  ಈಸ್ಟ್ ವೆಸ್ಟ್ ಮೆಟ್ರೋ ಲೈನ್ನಿಂದ ಮೆಟ್ರೊ ರೈಲು ಸೇವೆಗಾಗಿ  ಕೊಲ್ಕತ್ತಾ ಮೆಟ್ರೋ ರೈಲ್ ಕಾರ್ಪೊರೇಶನ್ ಪಶ್ಚಿಮ ಬಂಗಾಳದ ಕೊಲ್ಕತ್ತಾದಲ್ಲಿ   ನಿರ್ಮಾಣವಾಗುತ್ತಿರುವ  ನೀರೊಳಗಿನ ನದಿಯ ಸುರಂಗ ಮಾರ್ಗವಾಗಿದೆ.  ಈ  ಸುರಂಗವು ಹೂಗ್ಲಿ ನದಿಯ ಕೆಳಗೆ  ನಿರ್ಮಾಣವಾಗಿದೆ. ಸುರಂಗ ಉದ್ದ 11 ಕಿಲೋಮೀಟರ್ (6.8 ಮೈಲಿ) ಮತ್ತು ಅಗಲ 5.5 ಮೀಟರ್ (18 ಅಡಿ). 520 ಮೀ ಉದ್ದದ ಟ್ರ್ಯಾಕ್ಗಳು ​​ಹೂಗ್ಲಿ ನದಿಯ ಅಡಿಯಲ್ಲಿ ಸುರಂಗದ ಮೂಲಕ ಹೋಗುತ್ತವೆ. ಸುರಂಗದ ಮೇಲ್ಛಾವಣಿಯು ನೆಲದ ಮಟ್ಟದಿಂದ ಸುಮಾರು 30 ಮೀಟರ್ಗಳಷ್ಟು ಇರುತ್ತದೆ 2018 ರಲ್ಲಿ. ಈ ಸುರಂಗವು ಭಾರತ ಮತ್ತು ದಕ್ಷಿಣ ಏಷ್ಯಾದ ಅತಿದೊಡ್ಡ ನೀರೊಳಗಿನ ನದಿ ಸುರಂಗವಾಗಿದೆ.

ನಿರ್ಮಾಣ 

ಹೌರಾ ಮೈದಾನನ್ ದಿಂದ ಹೌರಾ ಸ್ಟೇಶನ್ ಸುರಂಗ ಪೂರ್ಣಗೊಂಡಿದೆ. ಹೂಗ್ಲಿ ನದಿಗೆ 250 ಮೀಟರ್ ಸುರಂಗ ಬೋರಿಂಗ್ ಯಂತ್ರ. ಸೀಲ್ಡಾ ಸುರಂಗಕ್ಕೆ 2.2 ಕಿಮೀ ಫುಲ್ಬಾಗನ್ ಪೂರ್ಣಗೊಂಡಿದೆ..ಈ ಸುರಂಗ ಮಾರ್ಗ ನಿರ್ಮಾಣದಿಂದಾಗಿ ಹೌರಾ ಹಾಗೂ ಕೋಲ್ಕತಾ ನಡುವಿನ ಪ್ರಯಾಣ ಕೇವಲ 2.5 ನಿಮಿಷಗಳದ್ದಾಗಲಿದೆ.

ಉಲ್ಲೇಖಗಳು 

ಕೊಲ್ಕತ್ತಾ ಮೆಟ್ರೋ
ಪ್ರನಾಳ ಶಿಶು ಸೃಷ್ಟಿ

ಪ್ರನಾಳ ಶಿಶು ಸೃಷ್ಟಿ ಎಂಬುದು ಲ್ಯಾಟಿನ್ ಭಾ‍‍‍ಷೆಯ ಇನ್ ವಿಟ್ರೊ ಫರ್ಟಿಲೈಸೇಷನ್ (in vitro fertilisation) ಎಂಬುದರ ಕನ್ನಡ ತರ್ಜುಮೆ. ಹಾಗೆಂದರೆ "ಗಾಜಿನಲ್ಲಾದದ್ದು". ಫಲೀಕರಣ ಪ್ರಕ್ರಿಯೆಯಲ್ಲಿ, ಅಂಡ ಹಾಗು ವೀರ್ಯವನ್ನು ದೇಹದ ಹೊರಗೆ ಸಂಯೋಜಿಸಲಾಗುತ್ತದೆ. ಮಹಿಳೆಯ ಅಂಡೋತ್ಪತ್ತಿ ಮತ್ತು ಬೆಳವಣಿಗೆಯ ಪ್ರಕ್ರಿಯೆಯನ್ನು ಉತ್ತೇಜಿಸಿದ ನಂತರ, ಮಹಿಳೆಯ ಅಂಡಾಶಯದಿಂದ ಅಂಡಾಣುವನ್ನು ತೆಗೆದು, ಗಂಡಿನ ವೀರ್ಯದ ಮೂಲಕ ಪ್ರಯೋಗಾಲಯದಲ್ಲಿ ದ್ರವ ಮಾಧ್ಯಮದಲ್ಲಿ ಫಲವತ್ತಾಗಿಸುತ್ತಾರೆ. ಫಲವತ್ತಾದ ಮೊಟ್ಟೆ (ಸೈಗೋಟ್) ೨ ರಿಂದ ೬ ದಿನಗಳಷ್ಟರಲ್ಲಿ ಭ್ರೂಣವಾಗುತ್ತದೆ. ನಂತರ ಯಶಸ್ವಿ ಗರ್ಭಧಾರಣೆಯನ್ನು ಮಾಡಿಸುವ ಉದ್ದೇಶದಿಂದ, ಅದೇ ಅಥವಾ ಇನ್ನೊಬ್ಬ ಮಹಿಳೆಯ ಗರ್ಭಾಶಯಕ್ಕೆ ಈ ದ್ರವವನ್ನು ವರ್ಗಾಯಿಸಲಾಗುತ್ತದೆ. ಐ. ವಿ. ಎಫ್. ಯು ಬಂಜೆತನಕ್ಕೆ ಪರಿಹಾರ ನೀಡುವ ಒಂದು ರೀತಿಯ ಸಂತಾನೋತ್ಪತ್ತಿ ತಂತ್ರಜ್ಞಾನವಾಗಿದೆ.

ಇತಿಹಾಸ
೧೯೭೮ರಲ್ಲಿ ಐವಿಎಫ್ ಚಿಕಿತ್ಸೆಯ ನಂತರ,ಲೂಯಿಸ್ ಬ್ರೌನ್ ಇವರದ್ದು ಮೊದಲ ಯಶಸ್ವಿ ಜನನ. ಈ ಪ್ರಕ್ರಿಯೆಯು ಇಂಗ್ಲೆಂಡಿನ ಓಲ್ಡ್‌ಹ್ಯಾಮ್‍ನಲ್ಲಿರುವ ರಾಯಟನ್ ಡಾ. ಕೆರ್ಶಾಸ್ ಕಾಟೇಜ್ ಹಾಸ್ಪಿಟಲ್‌ನಲ್ಲಿ (ಈಗಿನ ಡಾ. ಕೆರ್ಶಾ ಅವರ ಹಾಸ್ಪಿಟಲ್) ನಡೆಯಿತು. ೧೯೭೮ ರಲ್ಲಿ ರಾಬರ್ಟ್ ಜಿ. ಎಡ್ವರ್ಡ್ ಇವರಿಗೆ ಶರೀರವಿಜ್ಞಾನ ಅಥವಾ ಔಷಧಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ದೊರೆಯಿತು.

ಅಕ್ಟೋಬರ್ ೩, ೧೯೭೮ ರಲ್ಲಿ, ಲೂಯಿಸ್ ಬ್ರೌನ್ ಜನಿಸಿದ ೬೭ ದಿನಗಳ ನಂತರ ಭಾರತದಲ್ಲಿ ಎರಡನೆಯ ಟೆಸ್ಟ್ ಟ್ಯೂಬ್ ಮಗುವಿನ ಜನನ ಯಶಸ್ವಿಯಾಯಿತು. ಈ ಶಿಶು "ದುರ್ಗಾ" ಳ ಜನನಕ್ಕೆ ಕಾರಣೀಭೂತರಾದವರು ಡಾ. ಸುಭಾಶ್ ಮುಖ್ಯೋಪಾಧ್ಯಾಯ ಅವರು.

೨೦೧೨ರಲ್ಲಿ ಐವಿಎಫ್ ಮತ್ತು ಇತರ ನೆರವಿನ ಸಂತಾನೋತ್ಪತ್ತಿ ತಂತ್ರಗಳನ್ನು ಬಳಸಿಕೊಂಡು ಪ್ರಪಂಚದಾದ್ಯಂತ ಸುಮಾರು ಐವತ್ತು ಲಕ್ಷ ಮಕ್ಕಳು ಹುಟ್ಟಿದ್ದಾರೆ ಎಂದು ಹೇಳಲಾಗಿದೆ.

ಉಪಯೋಗ 
ಪ್ರನಾಳ ಶಿಶು ಸೃಷ್ಟಿಯು ಮಹಿಳೆಯರಲ್ಲಿಯ ಒಂದು ವಿಧದ ಬಂಜೆತನಕ್ಕೆ ಒಂದು ರೀತಿಯ ಪರಿಹಾರವಾಗಿರುತ್ತದೆ. ಕೆಲವು ಮಹಿಳೆಯರಲ್ಲಿ ಫಾಲೋಪಿಯನ್ ಟ್ಯೂಬ್‍ಗಳು ಸರಿಯಾಗಿರುವುದಿಲ್ಲ. ಇದರಿಂದಾಗಿ ಅಂಡಗಳು ಗರ್ಭಕೋಶವನ್ನು ಸೇರುವುದಿಲ್ಲ. ಇಂತಹ ಸಂದರ್ಭಗಳಲ್ಲಿ ಈ ವಿಧಾನದ ಮೂಲಕ ಕೃತಕ ಗರ್ಭ ಧರಿಸುವ ಪ್ರಕ್ರಿಯೆಯನ್ನು ದೇಹದ ಹೊರಗೆ ಮಾಡಿ ನಂತರ ಹಾಗೆ ತಯಾರಿಸಲ್ಪಟ್ಟ ಭ್ರೂಣವನ್ನು ದೇಹದ ಒಳಕ್ಕೆ ಸೇರಿಸಿ ಶಿಶು ಸೃಷ್ಟಿ ಮಾಡಲಾಗುತ್ತದೆ.

ವಿಧಾನ
 ಅಂಡಾಣು ಆವರ್ತವನ್ನು ಪರಿಶೀಲಿಸಲಾಗುತ್ತದೆ.
 ಅಂಡಾಣುಗಳನ್ನು ಅಂಡಾಶಯದಿಂದ ತೆಗೆಯಲಾಗುತ್ತದೆ.
 ಪ್ರಯೋಗಾಲಯದಲ್ಲಿ ಸಂಸ್ಕರಿಸಿದ ದ್ರವ್ಯವನ್ನು ಫಲವತ್ತಾಗಲು ಅನುವು ಮಾಡಲಾಗುತ್ತದೆ.
 ಭ್ರೂಣವನ್ನು ಗರ್ಭಾಶಯಕ್ಕೆ ರವಾನಿಸಲಾಗುತ್ತದೆ.

ಈ ಪ್ರಕ್ರಿಯೆಯು ಬಹಳ ಸೂಕ್ಷ್ಮವಾಗಿರುವುದರಿಂದ ಅನೇಕ ತಜ್ಞರು ಪ್ರಯೋಗಶಾಲೆಯಲ್ಲಿ ಭಾಗವಹಿಸುತ್ತಾರೆ.

ಉಲ್ಲೇಖಗಳು

ಮಹಿಳಾ ಸ್ವಾಸ್ಥ್ಯ ಲೇಖನ
ಮಹಿಳಾ ಆರೋಗ್ಯ
ಭಾರತಿಯ ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ತಂಡ

ಭಾರತ ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ತಂಡ (ವುಮೆನ್ ಇನ್ ಬ್ಲೂ )  ಇದು ಅಂತರರಾಷ್ಟ್ರೀಯ ಮಹಿಳಾ ಕ್ರಿಕೆಟ್ನಲ್ಲಿ ಭಾರತವನ್ನು ಪ್ರತಿನಿಧಿಸುತ್ತದೆ.
ಐಸಿಸಿ ಮಹಿಳಾ ಚಾಂಪಿಯನ್ಶಿಪ್ನಲ್ಲಿ ಸ್ಪರ್ಧಿಸುವ ಎಂಟು ತಂಡಗಳಲ್ಲಿ ಒಂದಾಗಿದೆ,ಅಂತರಾಷ್ಟ್ರೀಯ ಮಹಿಳಾ ಕ್ರಿಕೆಟ್ನ ಅತ್ಯುನ್ನತ ಮಟ್ಟ,ಈ ತಂಡವು ಬೋರ್ಡ್ ಆಫ್ ಕಂಟ್ರೋಲ್ ಫಾರ್ ಕ್ರಿಕೆಟ್ ಇನ್ ಇಂಡಿಯಾ (ಬಿಸಿಸಿಐ) ನಿಂದ ಆಯೋಜಿಸಲ್ಪಟ್ಟಿದೆ.ಭಾರತವು 1976 ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧದ ತನ್ನ ಪ್ರಥಮ ಟೆಸ್ಟ್ ಪಂದ್ಯವನ್ನು ಮತ್ತು ಮತ್ತು 1978 ರ ವಿಶ್ವಕಪ್ನಲ್ಲಿ ಅದರ ಏಕದಿನ ಅಂತರಾಷ್ಟ್ರೀಯ (ODI) ಚೊಚ್ಚಲ ಪಂದ್ಯ, ಆಡಿತು . ತಂಡವು 2005 ರ ವಿಶ್ವ ಕಪ್ನ ಅಂತಿಮ ಪಂದ್ಯವನ್ನು  ಆಸ್ಟ್ರೇಲಿಯಾ ವಿರುದ್ಧ 98 ರನ್ಗಳಿಂದ ಸೋತಿತು. ಮತ್ತು 1997, 2000, ಮತ್ತು 2009 ರ ವಿಶ್ವ ಕಪ್ನಲ್ಲಿ ಸೆಮಿಫೈನಲ್ಸ್  ಆಡಿದೆ .ಭಾರತವು ಟ್ವೆಂಟಿ -20 ವಿಶ್ವಕಪ್ನ ಎರಡು ಸಂದರ್ಭಗಳಲ್ಲಿ (2009 ಮತ್ತು 2010) ಸೆಮಿ-ಫೈನಲ್ ಪಂದ್ಯಗಳನ್ನು ಕೂಡಾ ತಲುಪಿದೆ .

ಇತಿಹಾಸ
1700 ರ ದಶಕದ ಆರಂಭದಲ್ಲಿ ಬ್ರಿಟಿಷ್ರು  ಭಾರತಕ್ಕೆ ಕ್ರಿಕೆಟ್ ಅನ್ನು ಪರಿಚಯಿಸಿದರು . 1721 ರಲ್ಲಿ ಮೊದಲ ಕ್ರಿಕೆಟ್ ಪಂದ್ಯ ಆಡಲಾಯಿತು.1848 ರಲ್ಲಿ ಬಾಂಬೆಯ ಪಾರ್ಸಿ ಸಮುದಾಯದಿಂದ ಮೊದಲ ಭಾರತೀಯ ಕ್ರಿಕೆಟ್ ಕ್ಲಬ್ ಅನ್ನು ಸ್ಥಾಪಿಸಲಾಯಿತು. 1877 ರಲ್ಲಿ ಯುರೋಪಿಯನ್ನರ ವಿರುದ್ಧ ತಮ್ಮ ಮೊದಲ ಪಂದ್ಯವನ್ನು ಆಡಿದರು .ಮೊದಲ ಅಧಿಕೃತ ಭಾರತೀಯ ಕ್ರಿಕೆಟ್ ತಂಡವನ್ನು 1911 ರಲ್ಲಿ ರಚಿಸಲಾಯಿತು ಮತ್ತು ಇಂಗ್ಲೆಂಡಿಗೆ ಪ್ರವಾಸ ಮಾಡಿತು ಅಲ್ಲಿ  ಇಂಗ್ಲಿಷ್ ಕೌಂಟಿ ತಂಡಗಳ ಜೊತೆ  ಆಡಿಸಲಾಯಿತು .ಭಾರತ ತಂಡವು  1932 ರಲ್ಲಿ ಇಂಗ್ಲೆಂಡ್ ವಿರುದ್ಧ ಟೆಸ್ಟ್ ಪಂದ್ಯವನ್ನು ಪ್ರಾರಂಭಿಸಿದರು. 1934ರಲ್ಲಿ  ಮೊದಲ ಮಹಿಳಾ ಟೆಸ್ಟ್ ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಾ ನಡುವೆ ನಡೆಯಿತು. 1973 ರಲ್ಲಿ ಭಾರತದ ಮಹಿಳಾ ಕ್ರಿಕೆಟ್ ಅಸೋಸಿಯೇಶನ್ ಸ್ಥಾಪನೆಯಾಯಿತು.ವೆಸ್ಟ್ ಇಂಡೀಸ್ ವಿರುದ್ಧ ಭಾರತೀಯ ಮಹಿಳಾ ತಂಡ 1976 ರಲ್ಲಿ ತಮ್ಮ ಮೊದಲ ಟೆಸ್ಟ್ ಪಂದ್ಯವನ್ನು ಆಡಿದರು.ಮಹಿಳಾ ಕ್ರಿಕೆಟ್ ಅನ್ನು ಅಭಿವೃದ್ಧಿಪಡಿಸಲು ಇಂಟರ್ನ್ಯಾಷನಲ್ ಕ್ರಿಕೆಟ್ ಕೌನ್ಸಿಲ್ನ ಪ್ರಾರಂಭದ ಭಾಗವಾಗಿ, ಮಹಿಳಾ ಕ್ರಿಕೆಟ್ ಅಸೋಸಿಯೇಷನ್ ಆಫ್ ಇಂಡಿಯಾವು  ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿಯೊಂದಿಗೆ ವಿಲೀನಗೊಂಡಿತು .

ಪ್ರಸ್ತುತ ಅಂತಾರಾಷ್ಟ್ರೀಯ ಶ್ರೇಯಾಂಕಗಳು ಟಾಪ್ 10  ತಂಡಗಳು  
ಐಸಿಸಿ ಮಹಿಳಾ ಶ್ರೇಯಾಂಕಗಳು ಟೆಸ್ಟ್, ಒಡಿಐ ಮತ್ತು ಟಿ 20ಐಗಳಿಂದ ಒಂದೇ ಶ್ರೇಯಾಂಕದ ವ್ಯವಸ್ಥೆಯಲ್ಲಿ ಫಲಿತಾಂಶಗಳನ್ನು ಸಂಯೋಜಿಸುತ್ತದೆ.

ಸಹ ನೋಡಿ
ಭಾರತೀಯ ಮಹಿಳಾ ಟೆಸ್ಟ್ ಕ್ರಿಕೆಟಿಗರ ಪಟ್ಟಿ
ಭಾರತೀಯ ಮಹಿಳಾ ಏಕದಿನ ಕ್ರಿಕೆಟ್ ಆಟಗಾರರ ಪಟ್ಟಿ
ಭಾರತೀಯ ಪುರುಷರ ಕ್ರಿಕೆಟ್ ತಂಡ

ಉಲ್ಲೇಖಗಳು 

ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ತಂಡಗಳು
ಗರಗಸ ಮಂಡಲ

ಗರಗಸ ಮಂಡಲ (Saw scaled Viper, Carpet Viper) ಎಂಬ ಹಾವು ವಿಷಪೂರಿತ ಮಂಡಲ ಹಾವುಗಳ ಗುಂಪಿಗೆ ಸೇರಿದ ಸರೀಸೃಪ. ಇವುಗಳು ಸಾಮಾನ್ಯವಾಗಿ ಆಫ್ರಿಕಾ, ಮಧ್ಯ ಏಷ್ಯಾ, ಭಾರತ, ಪಾಕಿಸ್ತಾನ, ಶ್ರೀಲಂಕಾ ದೇಶಗಳಲ್ಲಿ ಕಂಡುಬರುತ್ತವೆ. ಇವುಗಳು ತಮ್ಮ ದೇಹವನ್ನು ಉಜ್ಜಿಕೊಳ್ಳುವುದರ ಮೂಲಕ ಶತ್ರುಗಳಿಗೆ ತಮ್ಮ ಇರುವಿಕೆಯನ್ನು ತೋರಿಸುತ್ತವೆ. ಇದರ ವೈಜ್ಞಾನಿಕ ಹೆಸರು "ಇಚಿಸ್" (Echis). ಈ ಹೆಸರು ಲ್ಯಾಟಿನ್ ಭಾಷೆಯಿಂದ ಬಂದಿದೆ. ಲ್ಯಾಟಿನ್ ಭಾಷೆಯಲ್ಲಿ ಇಚಿಸ್ ಎಂದರೆ ಮಂಡಲ ಹಾವು ಎಂದು ಅರ್ಥ. ಸಾಮಾನ್ಯವಾಗಿ ಇದನ್ನು ಗರಗಸ ಮಂಡಲ ಎಂದು ಕರೆಯುತ್ತಾರೆ. ಇದು ಜಗತ್ತಿನಲ್ಲಿಯೇ ಅತಿ ಹೆಚ್ಚು ಹಾಗೂ ಭಾರತದಲ್ಲಿ ೪ನೇ ಸ್ಥಾನಿಯಾಗಿ ಹಾವು ಹಾವುಕಡಿತಗಳಿಗೆ ಕಾರಣವಾಗಿದೆ.

ವಿವರಣೆ

ಗರಗಸ ಮಂಡಲ ಹಾವುಗಳು ಗಾತ್ರದಲ್ಲಿ ಚಿಕ್ಕ ಹಾವುಗಳು. ಇವುಗಳಲ್ಲಿ ಕೆಲವು ಹಾವಿನ ಗಾತ್ರ ೯೦ ಸೆಂ.ಮೀಗಳ ವರೆಗೆ ಇರುತ್ತವೆ. ಇವುಗಳಲ್ಲಿ ಚಿಕ್ಕದು ಎಂದರೆ ೩೦ ಸೆಂ.ಮೀಗಳಷ್ಟು ಬೆಳೆಯುತ್ತವೆ. ಇವುಗಳ ತಲೆ ಚಿಕ್ಕದಾಗಿದ್ದು ತ್ರಿಕೋನ ಆಕಾರದಲ್ಲಿ ಇರುತ್ತದೆ. ಕುತ್ತಿಗೆ ಭಾಗಕ್ಕೆ ಹೋಲಿಸಿದರೆ ತಲೆ ಸ್ವಲ್ಪ ದೊಡ್ಡದು. ಇವುಗಳ ಕಣ್ಣು ದೊಡ್ಡದಾಗಿದೆ. ದೇಹವು ತೆಳುವಾಗಿ ಮತ್ತು ದುಂಡಾಕಾರದಲ್ಲಿದೆ. ಬಾಲವು ಚಿಕ್ಕದಾಗಿದೆ. ಇದರ ದೇಹದ ಚರ್ಮವು ಒರಟಾಗಿದ್ದು ಮುಳ್ಳು ಮುಳ್ಳಾಗಿದೆ. ಹೀಗಾಗಿ ಇವು ಶತ್ರುಗಳನ್ನು ಕಂಡಾಗ ತಮ್ಮ ದೇಹವನ್ನು ದುಂಡಾಗಿಸಿ ಉಜ್ಜಿಕೊಂಡು "ಸ್ಸ್‌ಸ್ಸ್‌" ಎಂಬ ಶಬ್ದವನ್ನು ಮಾಡಿ ಶತ್ರುಗಳನ್ನು ಭಯಪಡಿಸುತ್ತದೆ ಹಾಗೂ ತನ್ನ ಇರುವಿಕೆಯನ್ನೂ ಹೇಳಿತ್ತದೆ.

ಭೌಗೋಳಿಕ ವ್ಯಾಪ್ತಿ
ಈ ಜಾತಿಯ ಹಾವುಗಳು ಸಾಮಾನ್ಯವಾಗಿ ಪಾಕಿಸ್ತಾನ, ಭಾರತದ ಮಹಾರಾಷ್ಟ್ರ, ರಾಜಸ್ಥಾನ, ಪಂಜಾಬ್, ಉತ್ತರ ಪ್ರದೇಶದ ಕಲ್ಲುಗಳನ್ನು ಒಳಗೊಂಡ ಒಣ ಪ್ರದೇಶದಲ್ಲಿ ಕಂಡುಬರುತ್ತವೆ. ಕರ್ನಾಟಕದಲ್ಲಿಯೂ ಈ ಹಾವುಗಳು ಕಂಡುಬರುತ್ತವೆ. ಭಾರತವಲ್ಲದೇ ಇವುಗಳು ಶ್ರೀಲಂಕಾ, ಮಧ್ಯ ಏಷ್ಯಾ, ಆಫ್ರಿಕಾದ ದಕ್ಷಿಣ ಭಾಗದಲ್ಲಿಯೂ ಕಂಡುಬರುತ್ತವೆ.

ವರ್ತನೆ

ಈ ಗುಂಪಿಗೆ ಸೇರಿದ ಎಲ್ಲಾ ಹಾವುಗಳು ಅಪಾಯ ಎದುರಾದಾಗ ತನ್ನ ದೇಹವನ್ನೇ C ಆಕಾರದಲ್ಲಿ ಅನೇಕ ಸುತ್ತುಗಳನ್ನು ಸುತ್ತಿಕೊಂಡು ತಲೆಯನ್ನು ಆ ಸುತ್ತುಗಳ ಮಧ್ಯದಲ್ಲಿ ಇರಿಸುತ್ತದೆ. ಈ ರೀತಿಯಲ್ಲಿ ಅದು ಇರುವಾಗ ಯಾವಗ ಬೇಕಾದರೂ ಕಚ್ಚಬಹುದು. ಇವುಗಳು ಈ ರೀತಿಯಲ್ಲಿ ಸುರುಳಿ ಸುತ್ತಿಕೊಂಡು ಅದರ ದೇಹದ ಚರ್ಮವನ್ನು ಸುತ್ತಿಕೊಳ್ಳುತ್ತಾ ಉಜ್ಜಿಕೊಳ್ಳುತ್ತಾ ಸ್ವರ ಮಾಡಿ ಹೆದರಿಸಲು ಪ್ರಯತ್ನಿಸುತ್ತದೆ. ಅದು ಏನೂ ಫಲಕಾರಿಯಾಗದಿದ್ದರೆ ಕಚ್ಚುತ್ತವೆ. ಕೆಲವೊಂದು ಬುಸುಗುಟ್ಟುವ ಉದಾಹರಣೆಗಳೂ ಇವೆ.

ಆಹಾರ
ಇವು ಸಾಮಾನ್ಯವಾಗಿ ಕಪ್ಪೆ, ಟೋಡ್, ಜೇಡ, ಹಲ್ಲಿ, ಚೇಳುಗಳನ್ನು ಹಿಡಿದು ತಿನ್ನುತ್ತವೆ.

ಸಂತಾನೋತ್ಪತ್ತಿ
ಆಫ್ರಿಕಾದಲ್ಲಿ ಕಂಡುಬರುವ ಹಾವುಗಳು ಮೊಟ್ಟೆಗಳನ್ನಿಟ್ಟು ಮರಿ ಮಾಡುತ್ತವೆ. ಆಫ್ರಿಕಾದ ಹೊರಗೆ, ಭಾರತದಲ್ಲಿ ಕಂಡುಬರುವವು ನೇರವಾಗಿ ಮರಿಗಳನ್ನು ಇಡುತ್ತವೆ.

ವಿಷ
ಇವು ಹಿಮೋಟಾಕ್ಸಿನ್ ಎಂಬ ವಿಷವನ್ನು ಹೊಂದಿರುತ್ತದೆ. ಈ ಹಾವುಗಳ ವಿಷವು ಕೆಂಪು ರಕ್ತಕಣಗಳಿಗೆ ನೇರವಾದ ಹಾನಿಯನ್ನು ಉಂಟುವಾಡುತ್ತವೆ. ರಕ್ತವನ್ನು ಹೆಪ್ಪುಗಟ್ಟಿಸುವುದರ ಮೂಲಕ ಶತ್ರುಗಳನ್ನು ಕೊಲ್ಲುತ್ತವೆ. ಮನುಷ್ಯರಲ್ಲಿ ಹಾವು ಕಚ್ಚಿದ ೪೦ ನಿಮಿಷಗಳಲ್ಲಿ ಪರಿಣಾಮಗಳು ಕಾಣಿಸುತ್ತವೆ. ತಕ್ಷಣದ ಚಿಕಿತ್ಸೆ ಸಿಗದಿದ್ದರೆ ಸಾವು ಸಂಭವಿಸುತ್ತದೆ. 

ಜೀವಶಾಸ್ತ್ರ
ವಿಜ್ಞಾನ
ಹಾವುಗಳು
ಸೂಡೊಕು

ಸೂಡೊಕು ಒಂದು ತರ್ಕಾಧಾರಿತ,  ಸಂಚಯಾತ್ಮಕ ಸಂಖ್ಯಾ ನಿಯೋಜನ ಬಂಧ. ಇದರ ಉದ್ದೇಶ ಒಂದು ೯×೯ ಚೌಕಗಳ ಜಾಲವನ್ನು ಅಂಕಿಗಳಿಂದ ತುಂಬುವುದು, ಹೇಗೆಂದರೆ ಚೌಕಗಳ ಜಾಲವನ್ನು ರಚಿಸುವ ಪ್ರತಿ ಅಡ್ಡಸಾಲು, ಪ್ರತಿ ಲಂಬಸಾಲು ಮತ್ತು ಒಂಭತ್ತು ೩×೩ ಚೌಕಗಳ ಉಪಜಾಲಗಳು ("ಖಂಡಗಳು")೨ ರಿಂದ ೯ ರ ವರೆಗಿನ ಎಲ್ಲ ಅಂಕಿಗಳನ್ನು ಹೊಂದಿರಬೇಕು. ಬಂಧವನ್ನು ಹೂಡುವವನು ಭಾಗಶಃ ಪೂರ್ಣವಾದ ಚೌಕಗಳ ಜಾಲವನ್ನು ಒದಗಿಸುತ್ತಾನೆ. ಒಂದು ಚೆನ್ನಾಗಿ ಒಡ್ಡಿದ ಒಗಟಿಗೆ ಒಂದೇ ಪರಿಹಾರವಿರುತ್ತದೆ.

ಆಟದಲ್ಲಿ ಪ್ರತ್ಯೇಕ ಪ್ರದೇಶಗಳ ಒಳಬಂಧದ ಮೇಲೆ ಹೆಚ್ಚುವರಿ ನಿರ್ಬಂಧಗಳಿರುತ್ತವೆ. ಉದಾಹರಣೆಗೆ, ಅದೇ ಏಕ ಅಂಕಿಯು ಒಂದೇ ಅಡ್ಡಸಾಲು, ಲಂಬಸಾಲು, ಅಥವಾ ೯x೯ ಆಟದ ಫಲಕದ ಯಾವುದೇ ಒಂಭತ್ತು ೩×೩ ಉಪಪ್ರದೇಶಗಳಲ್ಲಿ ಎರಡು ಬಾರಿ ಬರುವಂತಿಲ್ಲ.

ಆಧುನಿಕ ಸೂಡೊಕು ೧೯೮೬ರಲ್ಲಿ ಜಾಪಾನ್‍ನ ಒಗಟು ಕಂಪನಿ ನಿಕೋಲಿಯ ಪ್ರಯತ್ನದಿಂದ ಮುಖ್ಯವಾಹಿನಿಯಲ್ಲಿ ಬರಲು ಶುರುವಾಯಿತು. ಇದೇ ಕಂಪನಿ ಸೂಡೊಕು ಎಂಬ ಹೆಸರಿಟ್ಟಿತು, ಸೂಡೊಕು ಅಂದರೆ "ಒಂಟಿ ಸಂಖ್ಯೆ". ಅಮೇರಿಕಾದ ಸುದ್ದಿಪತ್ರಿಕೆಯಲ್ಲಿ ಮತ್ತು ನಂತರ ಬ್ರಿಟನ್‍ನ ದ ಟೈಮ್ಸ್‌ನಲ್ಲಿ ೨೦೦೪ ರಲ್ಲಿ ಮೊದಲು ಕಾಣಿಸಿಕೊಂಡಿತು, ವೇಯ್ನ್ ಗೂಲ್ಡ್‌ರ ಪ್ರಯತ್ನಗಳಿಂದ. ವೇಯ್ನ್ ಗೂಲ್ಡ್ ಕ್ಷಿಪ್ರವಾಗಿ ವಿಶಿಷ್ಟ ಒಗಟುಗಳನ್ನು ಸೃಷ್ಟಿಸಲು ಒಂದು ಗಣಕ ಕ್ರಮವಿಧಿಯನ್ನು ರೂಪಿಸಿದರು.

ಒಂದು ಸರಿಯಾದ ಸೂಡೊಕುಗೆ ಅತ್ಯಂತ ಕಡಿಮೆ ಸಂಭವನೀಯ ಸುಳಿವುಗಳ ಸಂಖ್ಯೆ ೧೭ (ಸಾಬೀತಾಗಿದ್ದು ಜನೆವರಿ ೨೦೧೨, ಮತ್ತು ದೃಢಪಡಿಸಿದ್ದು ಸೆಪ್ಟೆಂಬರ್ ೨೦೧೩). ೧೭ ಸುಳಿವುಗಳಿರುವ ೪೯,೦೦೦ ಕ್ಕಿಂತ ಹೆಚ್ಚು ಸೂಡೊಕುಗಳನ್ನು ಕಂಡುಹಿಡಿಯಲಾಗಿದೆ, ಜಪಾನೀ ಉತ್ಸಾಹಿಗಳಿಂದ ಅನೇಕ. ೧೮ ಸುಳಿವುಗಳ ಮತ್ತು ತಿರುಗು ಸಮ್ಮಿತಿಯ ಸೂಡೊಕುಗಳನ್ನು ಕಂಡುಹಿಡಿಯಲಾಗಿದೆ, ಮತ್ತು ೧೮ ಸುಳಿವುಗಳ ಕನಿಷ್ಠಪಕ್ಷ ಒಂದು ಸೂಡೊಕು ಪರಿಚಿತವಿದೆ ಮತ್ತು ಎರಡು ದಾರಿಯ ಕರ್ಣ ಸಮ್ಮಿತಿಯನ್ನು ಪ್ರದರ್ಶಿಸುತ್ತದೆ, ಮತ್ತು ಸ್ವಾಕಾರದದ್ದಾಗಿದೆ.

ಉಲ್ಲೇಖಗಳು

ಒಗಟುಗಳು, ಸಮಸ್ಯೆಗಳು
ಡ್ರ್ಯಾಗನ್ ಹಣ್ಣು

ಅಮೇರಿಕಾ ಮೂಲವಾಗಿರುವ , ಕಳ್ಳಿ ಜಾತಿಗೆ ಸೇರಿದೆ. ಪಿಟಾಯಾ ಅಥವಾ ಪಿಟಾಹಯಾ ಎಂದು ಕರೆಯಲ್ಪಡುವ ಇದು ಹೈಲೋಸೀರಿಯಸ್ ಹಣ್ಣಿನ ಕುಲಕ್ಕೆ ಸೇರಿದೆ.

ಡ್ರ್ಯಾಗನ್ ಹಣ್ಣಿನ ವಿಧಗಳು
ಕೆಂಪು ಡ್ರ್ಯಾಗನ್ ಹಣ್ಣು

ಇದು ಸಾಮಾನ್ಯವಾಗಿ ಕಂಡು ಬರುವ ಡ್ರ್ಯಾಗನ್ ಹಣ್ಣು. ಗುಲಾಬಿ ಬಣ್ಣದ ಸಿಪ್ಪೆಯನ್ನು ಹೊಂದಿದ ಇದು ಬಿಳಿ ತಿರುಳನ್ನು ಹೊಂದಿದೆ.
ಬಿಳಿ ಡ್ರ್ಯಾಗನ್ ಹಣ್ಣು
ಈ ಹಣ್ಣು ಬಿಳಿ ಸಿಪ್ಪೆ ಹಾಗೂ ಬಿಳಿ ತಿರುಳನ್ನು ಹೊಂದಿದೆ.
ಹಳದಿ ಡ್ರ್ಯಾಗನ್ ಹಣ್ಣು
ಹಳದಿ ಸಿಪ್ಪೆ ಮತ್ತು ಬಿಳಿ ತಿರುಳನ್ನು ಈ ಹಣ್ಣು ಹೊಂದಿದೆ.
ಸಾಮಾನ್ಯವಾಗಿ ಈ ಹಣ್ಣು ೧೫೦ ರಿಂದ ೬೦೦ ಗ್ರಾಂ ತೂಗುತ್ತದೆ. ಅಪರೂಪಕ್ಕೆ ಕೆಲವೊಂದು ೧ ಕಿಲೋ ಗ್ರಾಂ ಕೂಡಾ ತಲುಪಬಹುದು.

ಬೇಸಾಯ ಕ್ರಮಗಳು

ಸಸ್ಯಾಭಿವೃದ್ಧಿ
ಚೆನ್ನಾಗಿ ಕಳಿತ ಹಣ್ಣಿನಿಂದ ಬೀಜಗಳನ್ನು ಸಂಗ್ರಹಿಸಿ ಸ್ವಚ್ಛಗೊಳಿಸಿ ಚೆನ್ನಾಗಿ ಒಣಗಿಸಿ ಶೇಖರಿಸಿಟ್ಟ ಬೀಜಗಳನ್ನು ನಾಟಿ ಮಾಡಲು ಉಪಯೋಗಿಸಬಹುದು. ಹಣ್ಣಿನ ಹಣ್ಣಿನ ತಿರುಳಿನಿಂದ ಬೀಜಗಳನ್ನು ಸಂಪೂರ್ಣವಾಗಿ ಸ್ವಚ್ಛಗೊಳಿಸಿದ ನಂತರ, ಒಣಗಿದಾಗ ಬೀಜಗಳನ್ನು ಶೇಖರಿಸಿಡಬಹುದು. ಗೊಬ್ಬರ ಮಿಶ್ರಿತ ಮಣ್ಣಿನಲ್ಲಿ ಹಾಕಿದ ಬೀಜ ೧೧ ರಿಂದ ೧೪ ದಿನಗಳಲ್ಲಿ ಮೊಳಕೆಯೊಡೆಯುತ್ತದೆ. ಕ್ಯಾಕ್ಟಸ್ ಜಾತಿಯ ಗಿಡವಾದರೂ ಬಳ್ಳಿಯಂತೆ ಹಬ್ಬುವುದರಿಂದ ಆಧಾರ ಕೊಡುವುದು ಬಹು ಮುಖ್ಯ. ಇದನ್ನು ಒಳಾಂಗಣ ಸಸ್ಯವಾಗಿಯೂ ಬಳಸಬಹುದು. ಆರೋಗ್ಯವಂತ ಕಾಂಡದಿಂದಲೂ ಸಸ್ಯಾಭಿವೃದ್ಧಿ ಮಾಡಬಹುದು.

ಹವಾಮಾನ
ಮಧ್ಯಮ ಪ್ರಮಾಣದ ಮಳೆಯಾಗುವ ಶುಷ್ಕ ವಲಯ ಈ ಬೆಳೆಗೆ ಸೂಕ್ತವಾದ ಪ್ರದೇಶ. ಈ ಸಸ್ಯ ೪೦`c ನಷ್ಟು ಉಷ್ಣಾಂಶದಲ್ಲೂ ಬೆಳೆಯಬಲ್ಲುದು.

ಕೀಟ ಮತ್ತು ರೋಗಗಳು
ಅತಿಯಾದ ಮಳೆ ಈ ಸಸ್ಯಕ್ಕೆ ಮಾರಕ. ಇದು ಹೂ ಉದುರಲು ಮತ್ತು ಹಣ್ಣು ಕೊಳೆಯಲು ಕಾರಣವಾಗಬಹುದು. ಇತರ ಹಣ್ಣುಗಳಂತೆ ಹಕ್ಕಿಗಳು ಕೂಡಾ ಈ ಹಣ್ಣನ್ನು ಹಾಳು ಮಾಡುತ್ತವೆ. ಮಾತ್ರವಲ್ಲದೆ ಕ್ಸಂಥೋಮೊನಾಸ್ ಕಾಮ್ಮೆಸ್ಟ್ರಿಸ್ ಎಂಬ ಬ್ಯಾಕ್ಟಿರಿಯಾ ಕಾಂಡ ಕೊರೆತಕ್ಕೆ ಕಾರಣವಾಗಬಲ್ಲುದು.  ಡೋತಿಯೋರೆಲ್ಲಾ ಎಂಬ ಶಿಲೀಂದ್ರ ಹಣ್ಣಿನ ಮೇಲೆ ಕಪ್ಪು ಚುಕ್ಕೆಗೆ ಕಾರಣವಾಗಬಹುದು.

ಉಪಯೋಗಗಳು
ತಿನ್ನಲು ರುಚಿಕರವಾಗಿರುವ ಈ ಹಣ್ಣಿನ ತಿರುಳು ಸಿಹಿಯಾಗಿರುತ್ತದೆ. ಈ ಹಣ್ಣಿನ ರಸ ಕೂಡಾ ಉಪಯೋಗಿಸಬಹುದು. ಇದರ ರಸವನ್ನು ವೈನ್ ಅಥವಾ ಇತರ ಪಾನೀಯಗಳಲ್ಲೂ ಪರಿಮಳಕ್ಕಾಗಿ ಉಪಯೋಗಿಸುತ್ತಾರೆ. ಇದರ ಹೂ ಕೂಡಾ ತಿನ್ನಲು ಉಪಯುಕ್ತವಾಗಿದೆ ಮಾತ್ರವಲ್ಲದೆ ಚಹಾ ತಯಾರಿಸಲು ಕೂಡಾ ಉಪಯೋಗಿಸಬಹುದು.

ಉಲ್ಲೇಖಗಳು

ಹಣ್ಣುಗಳು
ಬೋಗನ್ವೀಲ್ಯ

ಬೋಗನ್‍ವೀಲ್ಯ ನಿಕ್ಟ್ಯಾಜಿನೇಸೀ ಕುಟುಂಬಕ್ಕೆ ಸೇರಿದ ಒಂದು ಪ್ರಸಿದ್ಧ ಅಲಂಕಾರ ಸಸ್ಯ. ದಕ್ಷಿಣ ಅಮೆರಿಕದ ಬ್ರೆಜಿಲ್ ಇದರ ತವರು ಎನ್ನಲಾಗಿದೆ. ಹದಿನೆಂಟನೆಯ ಶತಮಾನದ ಅಂತ್ಯದ ಸುಮಾರಿಗೆ ಲೂಯಿ ಆಂಟನಿ ಡ ಬೋಗನ್‍ವಿಲ್ ಎಂಬ ಫ್ರೆಂಚ್ ನಾವಿಕ ಇದನ್ನು ಪ್ಯಾರಿಸಿಗೆ ತಂದನೆಂದೂ ಅಲ್ಲಿಂದ ಲಂಡನ್ನಿಗೆ ಕೊಂಡೊಯ್ಯಲಾಯಿತೆಂದೂ ಹೇಳಲಾಗಿದೆ. ಭಾರತದಲ್ಲಿ ಕ್ರಿ.ಶ. ೧೮೯೦ರ ವೇಳೆಗೆ ಇದನ್ನು ಬೆಳೆಸಲಾಯಿತು.

ಸಸ್ಯ ವಿವರಣೆ
ಇದು ಪೊದರು, ಹಂಬು ಅಥವಾ ಸಣ್ಣ ಮರಗಳ ರೂಪದಲ್ಲಿ ಬೆಳೆಯುತ್ತದೆ. ಕಾಂಡದ ಮೇಲೆ ಮುಳ್ಳುಗಳುಂಟು. ಎಲೆಗಳು ಸರಳ ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಎಲೆಗಳ ಆಕಾರ ಅಂಡದಂತೆ ಇಲ್ಲವೆ ಈಟಿ ಮೊನೆಯಂತೆ. ಎಲೆಗಳ ಅಂಚು ನಯ. ಹೂಗಳು ಸಣ್ಣವು, ಅನಾಕರ್ಷಕ, ತಲಾ ಮೂರರ ಗುಂಪುಗಳಲ್ಲಿ ಮೂರು ದೊಡ್ಡ ಪುಷ್ಪಪತ್ರಕಗಳ ಮಧ್ಯೆ ಸ್ಥಿತವಾಗಿರುವುವು. ಈ ಪುಷ್ಪಪತ್ರಕಗಳೇ ಬೋಗನ್‍ವೀಲ್ಯದ ಮುಖ್ಯ ಆಕರ್ಷಣೆ. ಬಿಳಿ, ಹಳದಿ, ಕೆಂಪು ಮುಂತಾಗಿ ಉಜ್ಜ್ವಲ ಬಣ್ಣಗಳಿಂದ ಕೂಡಿದ ಇವು ಬಲು ಆಕರ್ಷಕವಾಗಿರುವುವು.

ಪ್ರಭೇದಗಳು
ಬೋಗನ್‍ವೀಲ್ಯದಲ್ಲಿ ಎಷ್ಟು ಬಗೆಗಳಿವೆ ಎಂಬುದರ ಬಗ್ಗೆ ಭಿನ್ನಾಭಿಪ್ರಾಯ ಇದೆಯಾದರೂ ನಾಲ್ಕು ಮುಖ್ಯ ಪ್ರಭೇಧಗಳಿವೆ ಎಂಬುದನ್ನು ತಜ್ಞರು ಒಪ್ಪುತ್ತಾರೆ. 
ಬೋಗನ್‍ವೀಲ್ಯ ಸ್ಟೆಕ್ಟಾಬಿಲಿಸ್ ಬೋ 
ಗ್ಲಾಬ್ರ ಬೊ 
ಬುಟ್ಟಿಯಾನ ಬೋ 
ಪರುವಿಯಾನ. 
ಅಲ್ಲದೆ ಬೆಳವಣಿಗೆಯಲ್ಲಿ ಎಲೆಗಳ ಆಕಾರದಲ್ಲಿ ಪುಷ್ಟಪತ್ರಕಗಳ ಬಣ್ಣಗಳಲ್ಲಿ, ಹೂ ಬಿಡುವ ಸ್ವಭಾವಗಳಲ್ಲಿ ಅನೇಕಾನೇಕ ವ್ಯತ್ಯಾಸಗಳನ್ನು ತೋರುವ ಅಧಿಕ ತೆರನ ತಳಿಗಳುಂಟು.

ಕೃಷಿ
ಬೋಗನ್‍ವೀಲ್ಯವನ್ನು ಬೆಳೆಸಲೂ ವಿಶೇಷವಾದ ಕೃಷಿ ಕ್ರಮವೇನೂ ಇಲ್ಲ. ಇದು ಅನೇಕ ಬಗೆಯ ಮಣ್ಣುಗಳಲ್ಲಿ, ಹಿಮ ಬೀಳುವ ಪ್ರದೇಶಗಳನ್ನು ಬಿಟ್ಟು ಉಳಿದೆಡೆಗಳಲ್ಲಿ ಚೆನ್ನಾಗಿ ಬೆಳೆಯುತ್ತದೆ.

ಇದನ್ನು ವೃದ್ಧಿಸುವುದು ಕಾಂಡತುಂಡುಗಳಿಂದ. ಇದಕ್ಕಾಗಿ ಅರ್ಧ ಬಲಿತ ಸುಮಾರು ಹತ್ತರಿಂದ ಹದಿನೈದು ಸೆಂಟಿಮೀಟರ್ ಉದ್ದದ, ತುಂಬ ದಪ್ಪವಲ್ಲದ ಗಿಣ್ಣುಗಳುಳ್ಳ ಕಾಂಡಗಳನ್ನು ತೆಗೆದುಕೊಂಡು ಮರಳುಮಿಶ್ರಿತ ಗೊಬ್ಬರವಿರುವ ಕೋಡುಮಣ್ಣಿನಲ್ಲಿ ಹೂತು ಬೆಳೆಸಬಹುದು. ಕಮಾನು ಕಸಿ ವಿಧಾನದಿಂದ ಕೂಡ ಬೋಗನ್‍ವೀಲ್ಯಗಳನ್ನು ಹೆಚ್ಚಿಸಿಕೊಳ್ಳಬಹುದು.

ಬೋಗನ್‍ವೀಲ್ಯಕ್ಕೆ ಕೀಟಗಳ ಮತ್ತು ಶಿಲೀಂಧ್ರ ರೋಗಗಳ ಹಾವಳಿ ಹೆಚ್ಚಾಗಿಲ್ಲ. ಆದರೆ ಲೆಪ್ಟೊಸ್ಟ್ರೋಮ ಬೋಗನ್‍ವೀಲ್ಯ ಎಂಬ ಶಿಲೀಂಧ್ರ ಮತ್ತು ಕೆಲವು ತೆರನ ನಂಜುಕಣಗಳು ರೋಗಗಳನ್ನು ಉಂಟುಮಾಡುತ್ತವೆ.

ಚಿತ್ರಸಂಪುಟ

ಉಲ್ಲೇಖ

ಹೊರಗಿನ ಕೊಂಡಿಗಳು 

 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಸ್ಯಗಳು
ಅಂದರು ಗಿಡ

ಅಂದರು ಗಿಡ
ಇದು ಒಂದು ಔಷಧೀಯ ಸಸ್ಯ

ಡೊಡೊನಿಯ ವಿಸ್ಕೊಸ ಈ ಗಿಡದ ವೈಜ್ಞಾನಿಕ ಹೆಸರು.
ಈ ಸಸ್ಯವು ಸ್ಯಾಪಿಂಡೇಸಿಯ ಕುಟುಂಬಕ್ಕೆ ಸೇರಿದೆ.

ಕನ್ನಡದ ಇತರ ಹೆಸರುಗಳು  
ಅಂಗಾರಕ, ಬಣದುರಬ, ಬಂಡಾರಿ, ಬಂಡುರ್ಗಿ, ಬಂದರಿಕೆ, ಬೊಂಡಾರೆ, ಬೊಂದರೆ, ವೊಲ್ಲಾರಿ, ಹಂಗರ, ಹಂಗರಲು, ಹಂಗರಿಕೆ.

ಇತರೆ ಹೆಸರುಗಳು

 ಸಂಸ್ಕೃತ-ಆಲಿಯರ್, ಸನತ್ತ.
 ಹಿಂದಿ-ಆಲಿಯರ್, ಸನಾತ.
 ತಮಿಳು-ವೇಕರಿ, ವಲಾರ್ಯ, ವಿರಾಲಿ.

ಪರಿಚಯ
ಇದು ಪೊದೆಯ ರೀತಿಯಲ್ಲಿ ಬೆಲೆಯುವ ಗಿಡ. ಮಲೆನಾಡಿನ ಈ ಸಸ್ಯ ಬೇಸಿಗೆಯಲ್ಲಿ ತನ್ನ ಎಲೆಯನ್ನು ಉದುರಿಸುತ್ತದೆ. ಈ ಸಸ್ಯವು ಎಲೆಯುದುರುವ ಮೈದಾನದಲ್ಲಿ ಒಣ ಸಸ್ಯಗಳಾದ ಕಳ್ಳಿ ಗಿಡಗಳನ್ನೊಳಗೊಂಡ ವಾತಾವರಣದಲ್ಲಿಇದು ಬೆಳೆಯುತ್ತದೆ ಈ ಗಿಡವು ಅತಿ ಚಕ್ಕ ತೊಟ್ಟುಗಳ ಕಾಂಡದ ಮೇಲೆ ಜೋಡಣೆಯಾಗಿರುತ್ತದೆ. ತೊಟ್ಟಿನ ಸಂದಿಯಲ್ಲಿ ಹೋವಿನ ಗೊಂಚಲುಗಳಿರುತ್ತದೆ ಬೇರೆ ಬೇರೆ ಗಿಡದಲ್ಲಿ ಗಂಡು ಮತ್ತು ಹೆಣ್ಣು ಹೊಗಳಿರುತ್ತದೆ. ಗಂಡು ಹೂಗಳಲ್ಲಿ ೫-೧೦ ಕೇಸರಗಳಿರುತ್ತದೆ. ಕಾಯಿಗಳಲ್ಲಿ ಚಿಕ್ಕಗರಿಯಂತಹ ಏಣುಗಳಿರುತ್ತದೆ.

ಇದರ ಉಪಯೋಗಗಳು
 ಇದನ್ನು ಮೂಳೆ ಮುರಿದ ಜಾಗದಲ್ಲಿ ಪಟ್ಟು ಹಾಕಲು ಉಪಯೋಗಿಸುತ್ತಾರೆ.
 ಇದರ ಚೂರ್ಣವನ್ನು ಹಚ್ಚುವುದರಿಂದ ಗಾಯವಾಸಿಯಾಗುತ್ತದೆ ಹಾಗು ಗಾಯದ ಕಲೆ ಉಳಿಯುವುದಿಲ್ಲ.
 ಇದನ್ನು ಹಾವು ಕಚ್ಚಿದ ಜಾಗದಲ್ಲಿ ಹಚ್ಚುವುದರಿಂದ ಜೊತೆಗೆ ಸೇವಿಸುವುದರಿಂದ ವಿಷವು ಇಳಿಯುತ್ತದೆ.
 ಇದರ ಎಲೆಯ ಚೂರ್ಣವನ್ನು ಆಡಿನ ಹಾಲಿನಲ್ಲಿ ಸೇವನೆ ಮಾಡುವುದರಿಂದ ಸರ್ವವ್ಯಾಧಗಳು ಗುಣವಾಗುತ್ತದೆ.
 ಎಲೆಯೆ ಕಷಾಯದಿಂದ ಜ್ವರವು ಪರಿಹಾರವಾಗುತ್ತದೆ.

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಸಸ್ಯಗಳು
ಕಡವಲ ಮರ

ಈ ಸಸ್ಯವು ಆಂಥೊಸಿಫಾಲಸ್ ಇಂಡಿಕಸ್ (Anthocephalus indicus) ಎಂದು ಕರೆಯಲ್ಪಡುವ ಕಡವಲ ಮರವು ಒಂದು ಔಷದೀಯ ಸಸ್ಯಮೂಲಿಕೆ. ಕಡವಲ ಮರದ ಉಗಮ ಇಂದು ನೆನ್ನೆಯದಲ್ಲ.ಇದು ದ್ವಾಪರ ಯುಗದಿಂದ ಇತ್ತು ಎಂದು ಭಾಗವತದ ಕಥನಗಳಿಂದ ತಿಳಿದುಬರುತ್ತದೆ. ಒಮ್ಮೆ ಶ್ರೀ ಕೃಷ್ಣ ಕದಂಬವನದಲ್ಲಿ ಗೋಪಿಕಾಸ್ತ್ರೀಯರೊಡನೆ ವಿಹರಿಸುತ್ತಿದ್ದನಂತೆ, ಮಥುರಾ ಮತ್ತು ಭರತಪುರದ ಮಧ್ಯೆ ಅಂತಹ ಕದಂಬವನದ ಅವಶೇಷಗಳನ್ನು ಈಗಲೂ ಕಾಣಬಹುದಂತೆ. ಶಿವನಿಗೆ ಈ ಮರದ ಹೂ ಶ್ರೇಷ್ಠವೆಂಬುದು ನಂಬಿಕೆಯಿದೆ.

ಸಸ್ಯ ಕುಟುಂಬ
ರುಬಿಯೇಸಿ(rubiaceae) ರುಬಿಯೇಸಿ ಎಂದರೆ ಹೂ ಬಿಡುವ ಗಿಡ

ಕನ್ನಡದಲ್ಲಿ ಇತರ ಹೆಸರುಗಳು

 ಅರಿಸಿನತೇಗ
 ಕಡವ
 ಕಡವಾಳ
 ಕಡಹದಮರ
 ಕಾಡಬಲಿಗೆ
 ಕಡ್ವಾಲ
 ಕೊಡೆಯಾಲ
 ದಾರುಕದಂಬ
 ಹೆಲ್ತಿಗೆ
 ಹರಿಸಿನತೇಗ

ಇತರ ಭಾಷೆಯ ಹೆಸರುಗಳು
 ಸಂಸ್ಕೃತ: ಕದಂಬ,ನಿಪ
 ಹಿಂದಿ: ಕದಂ,ಕದಂಬ
 ತಮಿಳು: ವೆಲ್ಯಾಕದಂಬ
 ತೆಲುಗು: ಕದಂಬಮು
 ಇಂಗ್ಲೀಷ್: ವೈಲ್ಡ್ ಸಿಂಕೋನ

ಸಸ್ಯ ವರ್ಣನೆ
ಈ ಮರವು ೨೦-೩೦ ಅಡಿ ಎತ್ತರ ಬೆಳೆಯುತ್ತದೆ. ಇದು ನೋಡಲು ಆಕರ್ಷಕವಾಗಿರುತ್ತದೆ. ಸುತ್ತಲೂ ರೆಂಬೆಗಳು ಇಳಿಬಿದ್ದಿರುತ್ತವೆ. ತೊಗಟೆಯು ನೇರಳೆ ಬಣ್ಣ ಮತ್ತು ನಯವಾದ ತೊಗಟೆಗಳಿಂದ ಕೂಡಿರುತ್ತದೆ.ಹಾಗೂ ಇದು ಹೊಳಪಿನಿಂದ ಕೂಡಿದ ಅಂಡಾಕಾರದ ಎಲೆಗಳು ಅಭಿಮುಖವಾಗಿ ಕಿರುರೆಂಬೆಗಳ ಮೇಲೆ ಜೋಡಣೆಯಾಗಿರುತ್ತದೆ. ಜೂನ್-ಆಗಸ್ಟ್ ತಿಂಗಳುಗಳಲ್ಲಿ ಮರವು ಹೂಗಳನ್ನು ಬಿಡುತ್ತದೆ. ಚೆಂಡಿನಂತಹ ಸಣ್ಣ-ಸಣ್ಣ ಹೂಗಳು ಸೇರಿಕೊಂಡು ಪುಷ್ಪಮಂಜರಿಯಾಗಿರುತ್ತದೆ. ಸಾಮಾನ್ಯವಾಗಿ ಪುಷ್ಪಮಂಜರಿಯು ರೆಂಬೆಯ ತುದಿಯಲ್ಲಿರುತ್ತದೆ. ಹೂಗಳಿಗೆ ತೀಕ್ಷ್ಣವಾದ ಪರಿಮಳವಿರುತ್ತದೆ. ಹಣ್ಣಿನ ಗಾತ್ರ ಮತ್ತು ಆಕಾರವು ಕಿತ್ತಳೆಯನ್ನು ಹೋಲುತ್ತದೆ. ಹಣ್ಣು ಹುಳಿಯಾಗಿದ್ದರೂ ತಿನ್ನಲು ರುಚಿಕರವಾಗಿರುತ್ತದೆ.

ಉಪಯೋಗಗಳು
 ಇದರ ತೊಗಟೆಯ ಕಷಾಯವನ್ನು ಕುಡಿಯುವುದರಿಂದ ಜ್ವರ ವಾಸಿಯಾಗುತ್ತದೆ.
 ತೊಗಟೆಯ ರಸ ಮತ್ತು ನಿಂಬೆರಸವನ್ನು ಸಮಪ್ರಮಾಣದಲ್ಲಿ ತೆಗೆದುಕೊಂಡು ಅದಕ್ಕೆ ಸಮಪ್ರಮಾಣದಲ್ಲಿ ಗಸಗಸೆ ಮತ್ತು ಪತಿಕವನ್ನು ಸೇರಿಸಿ ಅರೆದು ಕಣ್ಕಪ್ಪಿನಂತೆ ಹಚ್ಚುವುದರಿಂದ ಕಣ್ಣಿನ ಉರಿ ವಾಸಿಯಾಗುತ್ತದೆ.
 ಹಣ್ಣುಗಳನ್ನು ತಿನ್ನುವುದರಿಂದ ಬಾಯಾರಿಕೆಯಿಂದ ಕೂಡಿದ ಜ್ವರ ವಾಸಿಯಾಗುತ್ತದೆ.
 ಹಣ್ಣಿನ ರಸಕ್ಕೆ ಜೀರಿಗೆ ಮತ್ತು ಸಕ್ಕರೆ ಸೇರಿಸಿ ಕುಡಿಸುವುದರಿಂದ ಉದರ ಶೋಲೆಗಳು ವಾಸಿಯಾಗುತ್ತದೆ.
 ಕಡವಲಮರದ ಪಂಚಾಂಗ ಚೂರ್ಣವನ್ನು ಗೋಧಿ ಗಂಜಿಯೊಡನೆ ಸೇವಿಸುವುದರಿಂದ ವಾತಾರೋಗಗಳು ಗುಣವಾಗುತ್ತದೆ.
 ಕಡವಲಮರದ ಸಮೂಲವನ್ನು ನೆರಳಿನಲ್ಲಿ ಒಣಗಿಸಿ ಚೂರ್ಣ ಮಾಡಿಕೊಂಡು ತುಪ್ಪದೊಡನೆ ಸುಮಾರು ೬ ತಿಂಗಳು ಸೇವಿಸುವುದರಿಂದ ಸರ್ವವ್ಯಾದಿಗಳು ಗುಣವಾಗುತ್ತದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 World Checklist of Rubiaceae

ಔಷಧೀಯ ಸಸ್ಯಗಳು
ಗಂಡು ಕಾಳಿಂಗ



ಗ೦ಡು ಕಾಳಿ೦ಗ

ಈ ಸಸ್ಯವು Kalanchoe laciniata ಎ೦ಬ ವೈಜ್ಞಾನಿಕ ಹೆಸರನ್ನು ಒಳಗೊ೦ಡಿದ್ದು Crassulaceae ಎ೦ಬ ಸಸ್ಯದ ಕುಟು೦ಬಕ್ಕೆ ಸೇರಿದೆ.

ಇತರ ಹೆಸರುಗಳು 

ಕರ್ಣಬೀಜ
ಜಕ್ಮೇಹಯಾತ್ (ಹಿ೦ದಿ)

ಸಸ್ಯ ವರ್ಣನೆ

ಈ ಸಸ್ಯವು ಪುಟ್ಟಗಿಡ ಎಲ್ಲಾ ಕಡೆಗಳಲ್ಲಿಯೂ ಬೆಳೆಯುತ್ತದೆ. ಇದರ ಎಲೆಗಳ ಅ೦ಚುಗಳು ಕತ್ತರಿಯಾಕಾರದಲ್ಲಿರುತ್ತದೆ. ಇದರ ಹೂವುಗಳು ತಿಳಿ ಹಳದಿ ಮತ್ತು ಪು‌‌‌‌‌‌‌ಷ್ಪಪಾತ್ರೆಯ ಮೇಲೆ ಸು೦ದರವಾಗಿ ಅರಳುತ್ತದೆ. ಮತ್ತು ಉದ್ದವಾಗಿರುತ್ತದೆ. ಹೂವಿನಸುತ್ತ ಉಪದಳಗಳು ಇರುತ್ತದೆ. ಪಕ್ವವಾಗಿರುವ ಬೀಜಗಳು ಗಾಳಿಯಲ್ಲಿ ತೇಲುತ್ತಿರುತ್ತವೆ.

ಕಾಯಿಲೆಗಳು

ರಕ್ತಭೇದಿ, ಅತಿಸ್ರಾವ, ಕುಷ್ಠರೋಗ, ವೃಷಣಗಳ ಚಿಕಿತ್ಸೆಯಲ್ಲಿ ಈ ಸಸ್ಯವನ್ನು ಉಪಯೋಗಿಸುತ್ತಾರೆ.

ಚಿಕಿತ್ಸಾ ವಿಧಾನ
ರಕ್ತಭೇಧಿಯನ್ನು ತಡೆಯಲು ಇದರ ಹಸಿ ಎಲೆಗಳ ರಸವನ್ನು ತೆಗೆದ ತಕ್ಷಣ ಅರ್ಧ ಟೀ ಚಮಚ ರಸವನ್ನು ಜೇನಿನೊಂದಿಗೆ ಸೇವಿಸುವುದರಿಂದ ತಡೆಯಲು ಸಾಧ್ಯ.

ನೋವು ನಿವಾರಣೆಗೆ

ಈ ಗಿಡದ ಹಸಿ ಸೊಪ್ಪನ್ನು ನುಣ್ಣಗೆ ಅರೆದು ನೋವಿಗೆ ಲೇಪಿಸುವುದು.

ಕುಷ್ಠರೋಗ ನಿವಾರಣೆಗೆ
ಒಂದು ಹಿಡಿ ಹಸಿ ಸೊಪ್ಪನ್ನು ತೆಗೆದು ನುಣ್ಣಗೆ ಅರೆದು ಗಾಯಗಳಿಗೆ ಹಾಕುವುದರಿಂದ ಮತ್ತು ಇದರ ರಸವನ್ನು ಅದೆ ಸಮಯಕ್ಕೆ ಒಂದು ಟೀ ಚಮಚದಂತೆ ದಿನಕ್ಕೆ ಎರಡು ಬಾರಿ ಕುಡಿಯುವುದರಿಂದ ರೋಗವು ನಿವಾರಣೆಯಾಗುತ್ತದೆ

ಔಷಧೀಯ ಸಸ್ಯಗಳು
ಮರಗಡೆ

ವೈಜ್ಞಾನಿಕ ಹೆಸರು ಕಡಬ ಫ್ರೂಟಿಕೋಸಸ [cadaba fruticosa (L.)Druce] =ಕಡಬ ಇಂಡಿಕ[=c.indica Lamk.]ಇ ಸಸ್ಯದ ಕುಡುಂಬ ಕ್ಯೆಪ್ಪಾರೇಸಿ[capparaceae]

ಕನ್ನಡದ ಕುಡುಂಬ
 ಕೆಗನಿಗೆ
 ಚಾಯಗವಚಿ
 ಚೆಗನಿಗೆ
 ಚೈಗಡ 
 ಮರಗಚೆ
 ಮಗರೆ
 ಷೆಗುರ್ತಿ.

ಇತರ ಭಾಷೆಯ ಹೆಸರುಗಳು
 ಹಿಂದಿ-ಕೋಧಮ್
 ತಮಿಳು-ವೆಲವಿ,ವಿಲುತ್ತು,ಮಂತಕ್-ಕೋರೂಂತೂ
 ತೆಲುಗು-ಇಂಡಿಯನ್ ಕಡಬ

ಪರಿಚಯ

ಮರಗಡೆ ಸಾಮಾನ್ಯವಾಗಿ ಕುಚಲು ಗಿಡಗಳನ್ನೊಳಗೊಂಡ ಹಾಗೂ ಬೇಸಿಗೆಯಲ್ಲಿ ಎಲೆಯುದುರುವ ಮೈದಾನ ಸೀಮೆಯ ಒಣ ಸಸ್ಯಾವರಣಗಳಲ್ಲಿ ಕಂಡುಬರುತ್ತದೆ. ಇದು ಪೊದೆಯಂತೆ ಬೆಳೆಯುತ್ತದೆ. ಸರಳವಾದ ಅಂಡಾಕಾರದ ಎಲೆಗಳು ಪರ್ಯಾವಾಗಿ ಜೋಡಣೆಯಾಗಿರುತ್ತದೆ.ಎಲೆಯಅಂಚು ನಯವಾಗಿರುತ್ತದೆ ಎಲೆಯ ಮೇಲ್ಭಾಗ ಹೊಳಪಾಗಿರುತ್ತದೆ ಮತ್ತು ಕೆಳಭಾಗದಲ್ಲಿ ತುಪ್ಪಳವಿರುತ್ತದೆ. ಹೂಗಳು ಅಂತ್ಯಾರಂಭಿ ಪುಷ್ಪಮಂಜರಿಯಲ್ಲಿರುತ್ತದೆ.ಕೇಸರಗಳು , ಎತ್ತರವಾದ ಅಂಡಾಶಯದ ತೊಟ್ಟಿನ ಮೇಲಿರುತ್ತದೆ. ನಳಿಕೆಯಲ್ಲಿ ಕಿತ್ತಳೆ ಬಣ್ಣದ ತಿಳಿರುಗಳಿರುತ್ತದೆ ಅದರಲ್ಲಿ ಬೀಜಗಳು ಹುದಗಿರುತ್ತವೆ.

ಉಪಯೋಗಗಳು

 ಮರಗಡೆ ಸೊಪ್ಪನ್ನು ಅಕ್ಕಿ ತೊಳೆದ ನೀರಿನೊಡನೆ ಅರೆದು ಕಷಾಯ ಶೋಧಿಸಿಕೊಂಡು ದೇಹ ಪ್ರಕೃತಿಯನ್ನಾದರಿಸಿ ಪ್ರಮಾಣ ನಿರ್ಧರಿಸಿಕೊಂಡು ಕುಡಿಯಬೇಕು.ಜೊತೆಗೆ ನೆನೆಸಿಟ್ಟ ಬೆಣತಕ್ಕಿ ಒಂದು ಹಿಡಿಯಷ್ಟನ್ನು ಪ್ರತಿದಿವಸ ದಿವಸಕ್ಕೊಮ್ಮೆಯಂತೆ ಮೂ ದಿವಸ ಸೇವಿಸಲು ಬಿಳಿಸೆರಗು ರೋಗವು ವಾಸಿಯಾಗುತ್ತದೆ.
 ಎಲೆಯ ಮತ್ತು ಬೆರಿನ ಚೂರ್ಣ ಅಥವಾ ಕಷಾಯ ಸೇವಿಸುವುದರಿಂದ ಜಂತುಹುಳುಗಳು ನಾಶವಾಗುತ್ತವೆ.

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಕೀತ್ ಜೆಂಕಿನ್ಸ್



ಪರಿಚಯ
ಕೀತ್ ಜೆಂಕಿನ್ಸ್ (೧೯೪೩) ಒಬ್ಬ ಬ್ರಿಟಿಷ್ ಇತಿಹಾಸಕಾರ. ಜೆಂಕಿನ್ಸ್ ಅವರು ನಾಟಿಂಗ್ಹ್ಯಾಮ್ ವಿಶ್ವವಿದ್ಯಾಲಯದಲ್ಲಿ ಮಧ್ಯಕಾಲೀನ ಮತ್ತು ಆಧುನಿಕ ಇತಿಹಾಸ ಮತ್ತು ರಾಜಕೀಯ ಸಿದ್ಧಾಂತವನ್ನು ಅಧ್ಯಯನ ಮಾಡಿದರು. ಅವರ ಪಿಹೆಚ್‍ಡಿ ಸಿದ್ಧಾಂತವು ರಾಜಕೀಯ ಸಿದ್ಧಾಂತದಲ್ಲಿ ವೃತ್ತಿಜೀವನಕ್ಕೆ ಅತೀವ ಆಸಕ್ತಿಯನ್ನು ಸೂಚಿಸುತ್ತದೆ, ಆದಾಗ್ಯೂ, ಉದ್ಯೋಗಗಳ ಕೊರತೆಯಿಂದಾಗಿ ಅವರಿಗೆ ಇತಿಹಾಸ ವಿಭಾಗದಲ್ಲಿ ಕೆಲಸ ಮಾಡಲು ಸೀಮಿತವಾಗಿದೆ. ಹೇಡನ್ ವೈಟ್ ಮತ್ತು ಆಧುನಿಕೋತ್ತರ ಇತಿಹಾಸಕಾರರಂತೆಯೇ ಜೆಂಕಿನ್ಸ್ ಯಾವುದೇ ಇತಿಹಾಸಕಾರರ ಔಟ್‌ಪುಟ್‍ ಅನ್ನು ಒಂದು ಕಥೆಯಾಗಿ ಎಂದು ನೋಡಬೇಕು ಎಂದು ನಂಬುತ್ತಾರೆ. ಇತಿಹಾಸದ ಕೆಲಸವು ಇತಿಹಾಸಕಾರನ ಸ್ವಂತ ವಿಶ್ವ ದೃಷ್ಟಿಕೋನ ಮತ್ತು ಸೈದ್ಧಾಂತಿಕ ನಿಲುವುಗಳ ಬಗ್ಗೆ ಹಾಗೂ ಹಿಂದಿನ ಘಟನೆಗಳ ಬಗ್ಗೆ ಇರುತ್ತದೆ. ಇದರರ್ಥ ವಿಭಿನ್ನ ಇತಿಹಾಸಕಾರರು ಅದೇ ಐತಿಹಾಸಿಕ ಘಟನೆಗಳಿಗೆ ವಿಭಿನ್ನವಾದ ಅರ್ಥವನ್ನು ಅನಿವಾರ್ಯವಾಗಿ ಹೊಂದುತ್ತಾರೆ. ಆದಾಗ್ಯೂ, ಎಲ್ಲಾ ಇತಿಹಾಸಕಾರರು ಐತಿಹಾಸಿಕ ಪುರಾವೆಗಳ ಸಾಮಾನ್ಯ ದೇಹದಿಂದ (ಅಥವಾ "ಕಲಾಕೃತಿಗಳು") ನಿರ್ಬಂಧಿಸಲ್ಪಡುತ್ತಾರೆ. 

ಜೆಂಕಿನ್ಸ್ ಸ್ಥಿರವಾಗಿ ಸಾಂಪ್ರದಾಯಿಕ ಮತ್ತು ಮೋರಿಬಂಡ್ ಇತಿಹಾಸಗಳನ್ನು ಮೀರಿ ಓದುಗರನ್ನು ತಗ್ಗಿಸಲು ಮತ್ತು ಸರಿಸಲು ಕೆಲಸ ಮಾಡುತ್ತಾನೆ. ಇತಿಹಾಸವು ಸ್ವಚ್ಛಂದ ಎಂದು ಅವರು ನಂಬುತ್ತಾರೆ ಮತ್ತು ಆದ್ದರಿಂದ ಪ್ರತಿಯೊಬ್ಬ ಇತಿಹಾಸಕಾರನ ವ್ಯಾಖ್ಯಾನಕ್ಕೆ ಸ್ವತಃ ತನ್ನನ್ನು ನೀಡುತ್ತದೆ. ಆದ್ದರಿಂದ, ಇತಿಹಾಸವು ಕೊನೆಗೊಳ್ಳಬೇಕು, ಮತ್ತು ಜೆಂಕಿನ್ಸ್ ಯುಗ ಅಥವಾ ಅಪೋರಿಯಾದ ಪ್ರಜ್ಞೆಯ ಹೆಚ್ಚಳವನ್ನು ಬಯಸುತ್ತಾರೆ... ನಿರ್ಧಾರದ ನಿರಾಕರಣೆ ಮತ್ತು ಮೆಟಾನರೇಟಿವ್ ಕಡೆಗೆ ನಂಬಿಕೆಯಿಲ್ಲ. ಆದಾಗ್ಯೂ, ಇತಿಹಾಸದ ಅಂತ್ಯದವರೆಗೆ ವಾದಿಸುವ ಹೊರತಾಗಿಯೂ, ಶೈಕ್ಷಣಿಕ ಪ್ರಕಾರದ ಮಿತಿಗಳನ್ನು ಮೀರಿ ಬರೆದ ಪ್ರಾಯೋಗಿಕ ಇತಿಹಾಸಗಳ ಸನ್ನಿವೇಶವನ್ನು ಜೆಂಕಿನ್ಸ್ ಸ್ವೀಕರಿಸುತ್ತಾನೆ. ಇತಿಹಾಸವು ಶೀಘ್ರವಾಗಿ ಹೋಗುವುದಿಲ್ಲ ಅಥವಾ ಹೋಗಲು ಸುಲಭವಲ್ಲ ಎಂದು ಅವರು ಒಪ್ಪುತ್ತಾರೆ.

ಕೆಲಸಗಳು
ಅವರು ರೀ-ಥಿಂಕಿಂಗ್ ಹಿಸ್ಟರಿ (೧೯೯೧) ಮತ್ತು ವಾಟ್ ಈಸ್ ಹಿಸ್ಟರಿ ಯ ಲೇಖಕರಾಗಿದ್ದಾರೆ. ಫ್ರಮ್ ಕಾರ್ ಆಂಡ್ ಎಲ್ಟನ್ ಟು ರೋರ್ಟಿ ಆಂಡ್ ವೈಟ್ (೧೯೯೫) ನ ಲೇಖಕ ಮತ್ತು ಪೋಸ್ಟ್ಮಾಡರ್ನ್ ಹಿಸ್ಟರಿ ರೀಡರ್ (೧೯೯೭) ಅನ್ನು ಸಂಪಾದಿಸಿದರು. ಮತ್ತು ವೈ ಹಿಸ್ಟರಿ? ಎಥಿಕ್ಸ್ ಆಂಡ್ ಪೋಸ್ಟ್ಮಾಡರ್ನಿಟಿ (೧೯೯೯) ಯ ಲೇಖಕ. ಇವರು ಅಲುನ್ ಮುನ್ಸ್ಲೋ ಅವರೊಂದಿಗೆ ದಿ ನೇಚರ್ ಆಫ್ ಹಿಸ್ಟರಿ ರೀಡರ್ (೨೦೦೪) ನ ಸಹ-ಲೇಖಕರಾಗಿದ್ದಾರೆ, ಇದರಲ್ಲಿ ಪ್ರಮುಖ ಇತಿಹಾಸಕಾರರ ಪ್ರಮುಖ ಬರಹಗಳು ತಮ್ಮ ಪಾತ್ರ ಮತ್ತು ಊಹೆಗಳ ವಿವರಣೆಯನ್ನು ಮತ್ತು ವಿಮರ್ಶೆಯನ್ನು ಪುನರುತ್ಪಾದಿಸಿ ಮೌಲ್ಯಮಾಪನ ಮಾಡುತ್ತಾರೆ. ರೀ-ಥಿಂಕಿಂಗ್ ಹಿಸ್ಟರಿ ಅವರ ಮೊದಲ ಮತ್ತು ಅತ್ಯುತ್ತಮ ಪುಸ್ತಕವಾಗಿದೆ. ರಿಥಿಂಕಿಂಗ್ ಹಿಸ್ಟರಿ ಎಂಬ ನಿಯತಕಾಲಿಕೆಯ ಥೀಮ್ ಸಂಚಿಕೆಯನ್ನು ಅವರ ಕೆಲಸಕ್ಕೆ ಸಮರ್ಪಿಸಲಾಗಿದೆ. ಮತ್ತು ವಿಮರ್ಶಾತ್ಮಕ ಖಾತೆಯನ್ನು ಡಾ. ಅಲೆಕ್ಸಾಂಡರ್ ಮ್ಯಾಕ್ಫಿ ಅವರು ಜೂನ್ ೨೦೧೨ ರಲ್ಲಿ ರಿವ್ಯೂಸ್ ಇನ್ ಹಿಸ್ಟರಿಯಲ್ಲಿ ಪ್ರಕಟಿಸಿದ್ದಾರೆ.

೨೦೦೮ ರಲ್ಲಿ ಚಿಚೆಸ್ಟರ್ ವಿಶ್ವವಿದ್ಯಾನಿಲಯದ ಐತಿಹಾಸಿಕ ಸಿದ್ಧಾಂತದ ಪ್ರಾಧ್ಯಾಪಕ ಸ್ಥಾನದಿಂದ ಜೆಂಕಿನ್ಸ್ ನಿವೃತ್ತರಾದರು.

ಗ್ರಂಥಗಳು

೧.ರೀ-ಥಿಂಕಿಂಗ್ ಹಿಸ್ಟರಿ (೧೯೯೧)

೨.ವಾಟ್ ಈಸ್ ಹಿಸ್ಟರಿಯಲ್ಲಿ ಫ್ರಮ್ ಕಾರ್ ಆಂಡ್ ಎಲ್ಟನ್ ಟು ರೋರ್ಟಿ ಆಂಡ್ ವೈಟ್ (೧೯೯೫)

೩.ಪೋಸ್ಟ್ಮಾಡರ್ನ್ ಹಿಸ್ಟರಿ ರೀಡರ್ (೧೯೯೭)

೪.ವೈ ಹಿಸ್ಟರಿ? ಎಥಿಕ್ಸ್ ಆಂಡ್ ಪೋಸ್ಟ್ಮಾಡರ್ನಿಟಿ (೧೯೯೯)

೫.ರಿಫಿಗರಿಂಗ್ ಹಿಸ್ಟರಿ (೨೦೦೩)

೬.ದಿ ನೇಚರ್ ಆಫ್ ಹಿಸ್ಟರಿ ರೀಡರ್ (೨೦೦೪)

೭.ಎಟ್ ದಿ ಲಿಮಿಟ್ಸ್ ಆಫ್ ಹಿಸ್ಟರಿ (೨೦೦೯)

ಉಲ್ಲೇಖಗಳು

ಹೆಚ್ಚಿನ ಓದುವಿಕೆ
ಅಲುನ್ ಮುನ್ಸ್ಲೋ. "On Keith Jenkins", Rethinking History 17:2 (2013), 253–273.
ಪೀಟರ್ ಪಿ. ಐಕೆ. "Keith Jenkins: a very particular perspective", Rethinking History 17:2 (2013), 211–221.
ಕಲ್ಲೆ ಪಿಹ್ಲೈನೆನ್. ”Escaping the confines of history: Keith Jenkins”, Rethinking History 17:2 (2013), 235–252.
ಉಬುಂಟು ಆವೃತ್ತಿಗಳು

ಉಬುಂಟು ಆಭಿವರ್ಧಕರಾದ ಕೆನೋನಿಕಲ್ ಲಿಮಿಟೆಡ್‍ ನಿರ್ವಹಣಾ ವ್ಯವಸ್ಥೆಯ ಹೊಸ ಆವೃತ್ತಿಗಳನ್ನು ಪ್ರತೀ ಆರು ತಿಂಗಳುಗಳಿಗೊಮ್ಮೆ ಬಿಡುಗಡೆಮಾಡುತ್ತಾರೆ. ಅಂತಹ ಆವೃತ್ತಿಗಳ ಆವೃತ್ತಿ ಸಂಖ್ಯೆಯು ಬಿಡುಗಡೆಗೊಳ್ಳುವ ವರ್ಷ ಮತ್ತು ತಿಂಗಳಿನಿಂದ ಕೂಡಿರುತ್ತದೆ. ಉದಾಹರಣೆಗೆ, ಮೊದಲ ಉಬುಂಟು ಆವೃತ್ತಿ "ಉಬುಂಟು ೪.೧೦" ಬಿಡುಗಡೆಗೊಂಡಿದ್ದು ೨೦೦೪ರ ಅಕ್ಟೋಬರ್‍ ೨೦. ಇದರ ಪರಿಣಾಮವಾಗಿ, ಭವಿಷ್ಯದ ಆವೃತ್ತಿ ಸಂಖ್ಯೆಗಳು (ಬಿಡುಗಡೆ ತಡವಾದ ಪಕ್ಷದಲ್ಲಿಯೂ ಕೂಡ) ಬಿಡುಗಡೆ ಸಂದರ್ಭದ ತಿಂಗಳು ಮತ್ತು ವರ್ಷವನ್ನು ಹೊಂದಿರುತ್ತವೆ.

ಪ್ರತಿ ಉಬುಂಟು ಆವೃತ್ತಿಯು ಗ್ನೋಮ್‍ನ ಹೊಸ ಆವೃತ್ತಿಯು ಬಿಡುಗಡೆಗೊಂಡ ಸುಮಾರು ಒಂದು ತಿಂಗಳ ನಂತರ ಬಿಡುಗಡೆಗೊಳ್ಳುತ್ತದೆ. ಗ್ನೋಮ್‍ ಪ್ರತಿಯಾಗಿ X.Orgನ ಹೊಸ ಆವೃತ್ತಿಯು ಬಿಡುಗಡೆಗೊಂಡ ಸುಮಾರು ಒಂದು ತಿಂಗಳ ನಂತರ ಬಿಡುಗಡೆಗೊಳ್ಳುತ್ತದೆ. ಪರಿಣಾಮವಾಗಿ, ಪ್ರತಿ ಉಬುಂಟು ಬಿಡುಗಡೆಯು ಗ್ನೋಮ್‍ ಮತ್ತು X.Orgನ ಹೊಸ ಆವೃತ್ತಿಗಳನ್ನು ಹೊಂದಿರುತ್ತದೆ.

ಸಮಸಂಖ್ಯೆಯ ವರ್ಷಗಳ ಎರಡನೇ ತ್ರೈಮಾಸಿಕದಲ್ಲಿ ಬಿಡುಗಡೆಗೊಳ್ಳುವ (ಪ್ರತಿ ನಾಲ್ಕನೇ) ಆವೃತ್ತಿಯು ಕೆನೋನಿಕಲ್ ಮೂಲಕ ದೀರ್ಘಕಾಲದ ಬೆಂಬಲ (ಲಾಂಗ್‍ಟರ್ಮ್ ಸಪೋರ್ಟ್, LTS) ಪಡೆಯಲಿದ್ದು, ಐದು ವರ್ಷಗಳ ಕಾಲ ಸಾಫ್ಟ್‍ವೇರ್ ಅಪ್‍ಡೇಟ್‍ಗಳು ಮತ್ತು ತಾಂತ್ರಿಕ ಬೆಂಬಲ (ಚಂದಾ ಸೇವೆ) ಸಹ ಲಭ್ಯವಿದೆ. ಆದಾಗ್ಯೂ, ೧೨.೦೪ಕ್ಕಿಂತ ಹಿಂದಿನ ಡೆಸ್ಕ್ಟಾಪ್ ಆವೃತ್ತಿಯ LTS ಬಿಡುಗಡೆಗಳಿಗೆ ಕೇವಲ ಮೂರು ವರ್ಷಗಳ ಬೆಂಬಲ ಲಭ್ಯವಿತ್ತು. ೧೪.೦೪ ಮತ್ತು ೧೬.೦೪ ಪ್ರಸ್ತುತ LTS ಆವೃತ್ತಿಗಳಾಗಿವೆ. ೧೩.೦೪ಕ್ಕಿಂತ ಹಿಂದಿನ, LTS ಅಲ್ಲದ ಇತರೆ ಆವೃತ್ತಿಗಳಿಗೆ ಸಾಮಾನ್ಯವಾಗಿ ೧೮ ತಿಂಗಳುಗಳು ಅಥವಾ ಕನಿಷ್ಟ ಮುಂದಿನ LTS ಆವೃತ್ತಿಯ ಬಿಡುಗಡೆವರೆಗು ಬೆಂಬಲ ಲಭ್ಯವಿತ್ತು. ೧೩.೦೪ ನಂತರದ ಎಲ್ಲಾ LTS ಅಲ್ಲದ ಆವೃತ್ತಿಗಳ ಬೆಂಬಲದ ಅವಧಿಯನ್ನು ಅರ್ಧಮಟ್ಟಕ್ಕೆ (೯ ತಿಂಗಳು) ಇಳಿಸಲಾಯಿತು.

ಹೆಸರಿಸುವ ಪರಿಪಾಠ 
ಉಬುಂಟು ಆವೃತ್ತಿಗಳಿಗೆ ಒಂದು ವಿಶೇಷಣ ಮತ್ತು ಅದರ ಮೊದಲಾಕ್ಷರದಿಂದ ಪ್ರಾರಂಭವಾಗುವ ಪ್ರಾಣಿಯೊಂದರ ಹೆಸರನ್ನೊಳಗೊಂಡ ಸಂಕೇತನಾಮಗಳನ್ನು ನೀಡಲಾಗುತ್ತದೆ. ಉದಾಹರಣೆಗೆ, ಉಬುಂಟು ೬.೦೬ ಆವೃತ್ತಿಯ ಸಂಕೇತನಾಮ ಡೇಪರ್ ಡ್ರೇಕ್  (Dapper: ಲವಲವಿಕೆ, Drake: ಗಂಡು ಬಾತು). ಮೊದಲೆರಡು ಆವೃತ್ತಿಗಳನ್ನು ಹೊರತುಪಡಿಸಿ, ಎಲ್ಲಾ ಆವೃತ್ತಿಗಳ ಸಂಕೇತನಾಮವನ್ನು ಇಂಗ್ಲೀಷ್ ವರ್ಣಮಾಲೆಯ ಪ್ರಕಾರ ನೀಡಲಾಗಿದೆ. ಸಾಮಾನ್ಯವಾಗಿ ಉಬುಂಟು ಆವೃತ್ತಿಗಳನ್ನು ಅವುಗಳ ಸಂಕೇತನಾಮದ ವಿಶೇಷಣ ಭಾಗವನ್ನು ಮಾತ್ರ ಬಳಸಿ ಕರೆಯಲಾಗುತ್ತದೆ.

ಬಿಡುಗಡೆಯ ಇತಿಹಾಸ

ಉಬುಂಟು ೪.೧೦ ವಾರ್ಟಿ ವಾರ್ಥೋಗ್

ಉಬುಂಟು ೫.೦೪ ಹೋರಿ ಹೆಡ್ಜ್‍ಹೋಗ್

ಉಬುಂಟು ೫.೧೦ ಬ್ರೀಜ಼ಿ ಬ್ಯಾಜರ್

ಉಬುಂಟು ೬.೦೬ LTS ಡೇಪರ್ ಡ್ರೇಕ್

ಉಬುಂಟು ೬.೧೦ ಎಡ್ಜಿ ಎಫ಼್ಟ್

ಉಬುಂಟು ೭.೦೪ ಫ಼ೀಸ್ಟಿ ಫ಼ಾನ್

ಉಬುಂಟು ೭.೧೦ ಗಟ್ಸಿ ಗಿಬ್ಬನ್

ಉಬುಂಟು ೮.೦೪ LTS (ಹಾರ್ಡಿ ಹೆರಾನ್)

ಉಬುಂಟು ೮.೧೦ ಇಂಟರ್ಪಿಡ್ ಐಬೆಕ್ಸ್

ಉಬುಂಟು ೯.೦೪ ಜಾಂಟಿ ಜಾಕ್ಕಲೋಪ್

ಉಬುಂಟು ೯.೧೦ ಕಾರ್ಮಿಕ್ ಕೊಯಾಲಾ

ಉಬುಂಟು ೧೦.೦೪ LTS ಲ್ಯೂಸಿಡ್ ಲಿಂಕ್ಸ್

ಉಬುಂಟು ೧೦.೧೦ ಮೇವರಿಕ್ ಮೀರ್ಕಟ್

ಉಬುಂಟು ೧೧.೦೪ ನೇಟ್ಟಿ ನಾರ್‍ವಾಲ್

ಉಬುಂಟು ೧೧.೧೦ ಒನೆರಿಕ್ ಓಸೆಲಾಟ್

ಉಬುಂಟು ೧೨.೦೪ LTS ಪ್ರಿಸೈಸ್ ಪಾಂಗೋಲಿನ್

ಉಬುಂಟು ೧೨.೧೦ ಕ್ವಾಂಟಲ್‍ ಕೇಜ಼ಲ್

ಉಬುಂಟು ೧೩.೦೪ ರೇರಿಂಗ್ ರಿಂಗ್‍ಟೇಯ್ಲ್

ಉಬುಂಟು ೧೩.೧೦ ಸಾಸಿ ಸಲಮಾಂಡರ್ 
right|thumb|ಉಬುಂಟು ೧೩.೧೦ ಸಾಸಿ ಸಲಮಾಂಡರ್ (Saucy  Salamander)

ಉಬುಂಟು ೧೪.೦೪ LTS ಟ್ರಸ್ಟಿ ಠಾರ್

ಉಬುಂಟು ೧೪.೧೦ ಯೂಟೋಪಿಕ್ ಯೂನಿಕಾರ್ನ್

ಉಬುಂಟು ೧೫.೦೪ ವಿವಿಡ್ ವೆರ್ವೆಟ್

ಉಬುಂಟು ೧೫.೧೦ ವೈಲಿ ವೇರ್‍ವುಲ್ಫ಼್

ಉಬುಂಟು ೧೬.೦೪ LTS ಜ಼ಿನಾಯ್ಲ್ ಜ಼ೀರಸ್

ಉಬುಂಟು ೧೬.೧೦ ಯಾಕಿಟಿ ಯಾಕ್

ಉಬುಂಟು ೧೭.೦೪ ಜ಼ೆಸ್ಟಿ ಜ಼ೇಪಸ್ 
right|thumb|ಉಬುಂಟು ೧೭.೦೪ ಜ಼ೆಸ್ಟಿ ಜ಼ೇಪಸ್ (Zesty Zapus)

ಉಬುಂಟು ೧೭.೧೦ ಆರ್ಟ್‍ಫ಼ುಲ್ ಆರ್ದ್‍ವಾರ್ಕ್

ಉಬುಂಟು ೧೮.೦೪ LTS

ಆವೃತ್ತಿಗಳು

ಉಲ್ಲೇಖಗಳು 

CS1 errors: dates
ಮಾಸ್ತಿ ಗುಡಿ

ಮಾಸ್ತಿ ಗುಡಿ‌  ನಾಗಶೇಖರ್ ನಿರ್ದೇಶನದ ಕನ್ನಡ ಭಾಷೆಯ ಭಾರತೀಯ ಆಕ್ಷನ್ ಚಿತ್ರ , ದುನಿಯಾ ವಿಜಯ್ ನಟಿಸಿ ಚಿತ್ರಕಥೆಯನ್ನು ಸಹ ಬರೆದಿದ್ದಾರೆ, ಅಮೂಲ್ಯ ಮತ್ತು ಕೃತಿ ಖರಬಂಧ ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.

ತಾರಾಗಣ 
 ಮಾಸ್ತಿ ಪಾತ್ರದಲ್ಲಿ ದುನಿಯಾ ವಿಜಯ್
 ಕೃತಿ ಖರಬಂಧ
 ಅಮೂಲ್ಯ
 ಬಿ. ಜಯಶ್ರೀ
 ಶ್ರೀನಿವಾಸ ಮೂರ್ತಿ
 ಎಚ್.ಜಿ. ದತ್ತಾತ್ರೇಯ
 ಶೋಭರಾಜ್
 ದೇವರಾಜ್
 ರಾಘವ ಉದಯ್
 ಅನಿಲ್ ಕುಮಾರ್
 ಸುಹಾಸಿನಿ ಮಣಿರತ್ನಂ

References 

CS1 errors: dates
ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಕೇನ್ ವಿಲಿಯಂಸನ್

ಕೇನ್ ವಿಲಿಯಮ್ಸನ್ (ಜನನ: ೮ ಆಗಸ್ಟ್ ೧೯೯೦) ವೃತ್ತಿಪರ ಕ್ರಿಕೆಟ್ ಆಟಗಾರ ಹಾಗೂ ನ್ಯೂಜಿಲ್ಯಾಂಡ್ ಕ್ರಿಕೆಟ್ ತಂಡದ ನಾಯಕ. ಪ್ರಸ್ತುತ ಯುಗದ ಒರ್ವ ಶ್ರೇಷ್ಠ ಬ್ಯಾಟ್ಸ್ಮನ್ ಎಂದು ಕರೆಯಲ್ಪಡುವ ವಿಲಿಯಂಸನ್ , ಬಲಗೈ ಬ್ಯಾಟ್ಸ್ಮನ್ ಮತ್ತು ಸಾಂದರ್ಭಿಕ ಆಫ್ ಸ್ಪಿನ್ ಬೌಲರ್. ಡಿಸೆಂಬರ್ 20,2016 ರಂದು  ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ 4ನೆಯ ಶ್ರೇಯಾಂಕಿತ ಬ್ಯಾಟ್ಸ್ಮನ್ ಆಗಿದ್ದರು. ನ್ಯೂಜಿಲೆಂಡ್ ದೇಶೀಯ ಕ್ರಿಕೆಟ್ ನಲ್ಲಿ ನಾರ್ತನ್ ಡಿಸ್ಟ್ರಿಕ್ಸ ಪರ ಮತ್ತು ಐಪಿಎಲ್ ನಲ್ಲಿ ಸನ್ರೈಸರ್ಸ ಹೈದರಾಬಾದ್, ಇಂಗ್ಲಿಷ್ ದೇಶೀಯ ಕ್ರಿಕೆಟ್ ನಲ್ಲಿ ಗ್ಲೌಸೆಸ್ಟರ್ಷೈರ್ ಮತ್ತು ಯಾರ್ಕ್ಷೈರ್ ಪರ ಆಡುತ್ತಾರೆ.

References 

CS1 errors: dates
ಬಲೂಚಿಸ್ತಾನ್, ಪಾಕಿಸ್ತಾನ್

ಬಲೂಚಿಸ್ತಾನ್  (ಪಾಶ್ತೋ: ಬಲೂಚಿ, بلوچِستان, ,),ಇದು ಪಾಕಿಸ್ತಾನದ ನಾಲ್ಕು ಪ್ರಾಂತ್ಯಗಳಲ್ಲಿ ಒಂದಾಗಿದೆ. ವಿಸ್ತೀರ್ಣದಲ್ಲಿ ಇದು ಅತಿದೊಡ್ಡ ಪ್ರಾಂತ್ಯವಾಗಿದ್ದು, ದೇಶದ ನೈರುತ್ಯ ಭಾಗದಲ್ಲಿ ಇದೆ. ಹಾಗೂ ಕಡಿಮೆ ಜನಸಂಖ್ಯೆ ಹೊಂದಿದೆ. ಇದರ ಪ್ರಾಂತೀಯ ರಾಜಧಾನಿ ಮತ್ತು ದೊಡ್ಡ ನಗರ ಕ್ವೆಟ್ಟಾ. ಈಶಾನ್ಯದಲ್ಲಿ ಪಂಜಾಬ್ ಮತ್ತು ಖೈಬರ್ ಪಖ್ತುನ್ಖ್ವಾ, ಪೂರ್ವ ಮತ್ತು ಆಗ್ನೇಯದಲ್ಲಿ ಸಿಂಧ್, ದಕ್ಷಿಣಕ್ಕೆ ಅರೇಬಿಯನ್ ಸಮುದ್ರ, ಪಶ್ಚಿಮಕ್ಕೆ ಇರಾನ್ ಮತ್ತು ವಾಯುವ್ಯ ಮತ್ತು ಉತ್ತರದಲ್ಲಿ ಅಫ್ಘಾನಿಸ್ತಾನ ಗಡಿಗಳನ್ನು ಹೊಂದಿದೆ.

ಪ್ರಾಂತ್ಯದ ಪ್ರಮುಖ ಜನಾಂಗೀಯ ಗುಂಪುಗಳಾದ ಬಲೂಚ್ ಜನರು ಮತ್ತು ಪಶ್ತೂನ್ಗಳು ಒಟ್ಟು ಜನಸಂಖ್ಯೆಯಲ್ಲಿ ಕ್ರಮವಾಗಿ ೪೬% ಮತ್ತು ೪೨% ರಷ್ಟು ಇರುವರು ಎಂದು ೨0೧೧ ಜನಗಣತಿಯಲ್ಲಿ ತಿಳಿದುಬಂದಿದೆ. ಉಳಿದ 12% ರಷ್ಟು ಸಣ್ಣ ಸಮುದಾಯಗಳಾದ ಬ್ರಾಹುಯಿಸ್, ಹಜಾರಸ್ ಮತ್ತು ಇತರ ವಸಾಹತುಗಾರರಾದ ಸಿಂಧಿಗಳು, ಪಂಜಾಬಿಗಳು, ಉಜ್ಬೆಕ್ಸ್ ಮತ್ತು ತುರ್ಕಮೆನ್‌ಗಳನ್ನು ಒಳಗೊಂಡಿದೆ. "ಬಲೂಚಿಸ್ತಾನ್" ಎಂಬ ಹೆಸರಿನ ಅರ್ಥ "ಬಲೂಚ್ನ ಭೂಮಿ". ಪ್ರಾಂತ್ಯವು ಹೆಚ್ಚಾಗಿ ಅಭಿವೃದ್ಧಿಯಾಗಿಲ್ಲ ಮತ್ತು ಅದರ ಪ್ರಾಂತೀಯ ಆರ್ಥಿಕತೆಯು ನೈಸರ್ಗಿಕ ಸಂಪನ್ಮೂಲಗಳಿಂದ ಪ್ರಾಬಲ್ಯ ಹೊಂದಿದೆ, ವಿಶೇಷವಾಗಿ ಅದರ ನೈಸರ್ಗಿಕ ಅನಿಲ ಕ್ಷೇತ್ರಗಳು, ಮಧ್ಯಮದಿಂದ ದೀರ್ಘಾವಧಿಯವರೆಗೆ ಪಾಕಿಸ್ತಾನದ ಬೇಡಿಕೆಗಳನ್ನು ಪೂರೈಸಲು ಸಾಕಷ್ಟು ಸಾಮರ್ಥ್ಯವನ್ನು ಹೊಂದಿವೆ ಎಂದು ಅಂದಾಜಿಸಲಾಗಿದೆ. ಕ್ವೆಟ್ಟಾವನ್ನು ಹೊರತುಪಡಿಸಿ, ಈ ಪ್ರಾಂತ್ಯದ ಎರಡನೇ ಅತಿದೊಡ್ಡ ನಗರ ದಕ್ಷಿಣದಲ್ಲಿ ಟರ್ಬತ್ ಆಗಿದ್ದರೆ, ಆರ್ಥಿಕ ಪ್ರಾಮುಖ್ಯತೆಯ ಮತ್ತೊಂದು ಪ್ರದೇಶವೆಂದರೆ ಅರೇಬಿಯನ್ ಸಮುದ್ರದ ಗ್ವಾದರ್ ಬಂದರು.

Notes 

 ಬಲೂಚಿಸ್ತಾನ್ ಪ್ರದೇಶ - ಇದು ಇದು ಪಾಕಿಸ್ತಾನದ ಪ್ರಾಂತ್ಯದ ಬಲೂಚಿಸ್ತಾನ್, ಇರಾನಿನ ಪ್ರಾಂತ್ಯದ ಸಿಸ್ತಾನ್ ಮತ್ತು ಬಲೂಚೆಸ್ತಾನ್ ಮತ್ತು ನಿಮ್ರೂಜ್, ಹೆಲ್ಮಂಡ್ ಮತ್ತು ಕಂದಹಾರ್ ಪ್ರಾಂತ್ಯಗಳನ್ನು ಒಳಗೊಂಡಂತೆ ಅಫ್ಘಾನಿಸ್ತಾನದ ದಕ್ಷಿಣ ಪ್ರದೇಶಗಳನ್ನು ಒಳಗೊಂಡಿದೆ.

References